Poslanička grupa “Dveri” od danas ne postoji – Gerila\nGerila > Politika > Poslanička grupa “Dveri” od danas ne postoji\nobjavljeno na Apr. 23, 2019 u 2:32 pm\nPoslanik Srđan Nogo izbačen je iz Dveri pre dva meseca, dok je Zoran Radojičić izbačen početkom aprila uz obrazloženje da je “delovao u okviru frakcije radi preuzimanja stranke mimo procedure koja je propisana Statutom”.\nRadojičić je po izbacivanju iz stranke za “Politiku” rekao da ga niko nije zvao na sednicu na kojoj se govorilo o njegovom izbacivanju, iako je i sam član Predsedništva Dveri. Kazao je da je i više nego očigledno da je cilj da se iz pokreta isključe svi koji ne misle kao Boško Obradović pre unutarstranačkih izbora u junu.\nOdluku o izbacivanju Srđana Noga iz stranke donela je u februaru diciplinska komisija stranke zbog, kako su tada naveli, “kontinuiranog delovanja suprotno odlukama najviših organa Pokreta, čime je grubo prekršio Statut”.\n“Nikakvih turbulencija nije bilo, svako ko se ne slaže sa politikom Dveri, ide svojim putem, naš put je precizan, to je put Saveza za Srbiju. Povodom vesti da poslanička grupa Dveri više ne postoji, koje su se jutros čule, drago mi je ako smo obradovali kolege iz vlasti”, izjavio je Obradović na vanrednoj konferenciji za novinare u Skupštini Srbije.\n“Nastavljamo podršku svim uličnim protestima širom Srbije. Posebno se spremamo za 4. maj i formiranje Slobodne zone ispred jedne od državnih instiucija u Beogradu, gde će zasedati paralelni parlament”, rekao je Obradović.\nKako je objasnio, taj “narodni parlament” će potom zasedati na dnevnom nivou na sve teme o kojim i raspravlja i “ovaj lažni”, a činiće ga slobodni poslanici iz čitave Srbije.\n“U ovom periodu je bio bojkot i nije predstavljalo problem kada se ne učestvuje u radu, ali kako sad izgledaju stvari opozicija će se vratiti u Skupštinu i nisam hteo da me događaji zatiču, pa smo odlučili Radojičić i ja da formalizujemo naše isključenje i izašli smo i samim tim nema poslaničke grupe Dveri više”, rekao je Nogo agenciji Beta.\n“Sve je to jedno veliko foliranje oni će se u maju vratiti, pa ne bi Dragan Đilas pravio poslanički klub da nema izbor biće u redovnom terminu i zato se u maju ubacuje Kosovo kao pokrivalica za povratak opozicije”, ocenio je Nogo, osvrćući se na formiranje poslaničke grupe na čijem je čelu Marinika Tepić, potpredsednica novonastale Stranke slobode i pravde Dragana Đilasa.


Humska 1 – poseban adut Partizana u večitim derbijima novijih datuma – FK Partizan\nHumska 1 – poseban adut Partizana u večitim derbijima novijih datuma\nU nedelju se igra 165. „večiti derbi“, što je odrednica samo za prvenstvene utakmice između Partizana i Crvene zvezde. U do sada odigrana 164 derbija Crvena zvezda ima više pobeda (65:47 u pobedama, uz 52 remija), ali je Partizan kao domaćin u tim utakmicama uspešniji od Crvene zvezde.\nElem, naš klub je u prvenstvu, kroz istoriju, ugostio Crvenu zvezdu 81 put – slavio je 31 pobedu, 26 puta je bilo nerešeno, a večiti rival je pobedio 24 puta. Gol razlika je takođe pozitivna za Partizan i iznosi 107:100 (+7) u korist crno-belih.\nPoslednji „večiti derbi“ na stadionu Partizana je odigran tačno pre 11 meseci, dana 18.10.2020, a završen je nerešenim ishodom (1:1).\nPozitivan bilans kao domaćin, Partizan je izgradio zapravo u poslednjih 15 derbija odigranih u Humskoj 1.\nU poslednjih 5 derbija odigranih na našem stadionu (od jeseni 2021. pa unazad do jeseni 2016.) Partizan ne zna za neuspeh – ima 2 pobede i 3 remija. Pobedonosni golovi Sume i Tošića, odnosno Leonarda, svaki put u finišu tih utakmica, kao da su juče postignuti, toliko dobro ih pamte i danas navijači Partizana:\nPre toga, imamo period od proleća 2016. pa unazad do proleća 2008, u kojem je odigrano 10 derbija u našoj kući i u kojem je bilans crno-belih još pozitivniji – 6 pobeda, 2 remija, 2 poraza. Ovome treba dodati da su 2 poraza doživljena u takmičarski ne toliko bitnim trenucima, dok je svih 6 pobeda izvojevano u jako bitnim momentima u borbi za titulu – pobedonosni gol Drinčića, pa pre toga golovi Drinčića & Kojića (na meču na kojem je golman Lukač, koji je danas u klubu u svom drugom mandatu, odbranio čak dva jedanaesterca!), zatim Jojića (koji je takođe danas u klubu u svom drugom mandatu), odnosno redom unazad Tejga, Petrovića i naposletku Dijare & Vujovića i dan-danas se sa ushićenjem prepričavaju među navijačima crno-belih i tako uspešno odolevaju zubu vremena…\nS obzirom na sav takmičarski značaj kojeg 165. večiti derbi ima u nedelju, nadamo se da će se i ovaj put potvrditi nepisano pravilo novijeg doba da crno-beli u takvim derbijima u svojoj kući redovno beleže pozitivne rezultate.


Bekrić peti u Holandiji - Ostali sportovi, Top News, Vesti\nAna Đorđević 08.06.2014., 19:17\nIz trke u trku Srbin je sve brži. Srpski atletičar Emir Bekrić zauzeo je peto mesto na 400 metara prepone na mitingu u holandskom Hengelu. Bekrić je trku istrčao za 49.84 sekundi i imao je jednu sekundu i 18 stotinki slabije vreme od pobednika Portorikanca Havijera Kolsona. Drugi je bio Ešton Iton iz Sjedinjenih Država, koji je u cilju imao vreme od 49.07 sekundi.\n“Ostvario sam bolji rezultat u odnosu na prethodnu trku, to je pokazatelj da ulazim u ritam. Bilo je ovo dobro takmičenje, a važno je da i dalje budem fokusiran i da imam što više trka“, rekao je Bekrić.\nBekriću je miting u Hengelu bio prvi u sklopu priprema za Evropsko prvenstvo u Cirihu, koje se održava za dva meseca. Naredno takmičenje koje očekuje srpskog atletičara je Kup Srbije, a potom sledi miting u Ostravi.\nPrethodna vest Rafa deveti put pokorio Pariz, Đoković će još čekati na prvi trofej Rolan Garosa\nSledeća vest Torpov oporavak ide po planu


BENZINSKA STANICA BRAĆA CRNOMARKOVIĆ - Weiss Light\nPored mnogih delatnosti, ovo preduzeće se najintenzivnije bavi međunarodnim transportom a najvažnija pozicija ove kompanije nalazi se na starom novosadskom putu, gde se pored benzinske stanice koja je u vlasništvu našeg klijenta nalazi i upravna zgrada i parking prostor. S obzirom na veliku neekonomičnost standardne ulične rasvete, menadžment kompanije se odlučio za LED tehnologiju i poverenje ukazao prvoj srpskoj fabrici LED sijalica, tj. nama\nBroj rasvetnih tela25\nKompletan spoljašnji prostor je pokriven banderama visine 11m na koje je trebalo postaviti adekvatnu rasvetu. Izbor je pao na naš reflektor Atria Pro 100 koji uz odgovarajuće sočivo pokriva površine odgovarajućim svetlosnim kapacitetom. Korišćena je optika italijanskog proizvođača ’’Khatod’’, ugla rasipanja svetlosti od 70 stepeni, kojom se postiže ravnomerno usmeravanje svetlosti na određenu – zahtevanu površinu.\nModel Atria pro 100 odlikuje veoma dobro odolevanje spoljašnjim negativnim vremenskim uticajima\nte iz tog razloga nosi oznake IP 67 što podrazumeva visoku otpornost na vodu i prašinu,\ndok je otpornost ovog LED reflektora na udarce pod sertifikatom IK 08.\nUz provereno kvalitetne diode iza čega svojim dugogodišnjim iskustvom stoji brend OSRAM, ovaj reflektor karakteriše i savršeno stabilno Meanwell – napajanje, koje diodama omogućava dug životni vek i neverovatne performanse na visinama od 6 do 30 metara. Pored dobrih elektronskih karakteristika zbog kojih se ukupan period rada procenjuje na 30.000 sati, njegovo kućište dobijeno ekstrudiranjem aluminijuma je takođe fakor stabilnog i dugovečnog funkcionisanja Weiss Light Atria Pro modela. Ovaj model naše kompanije nosi sertifikate IP 67 kao i IK 8-10, što ga svrstava u veoma otporna rasvetna tela.


Bez ovih stvari ne krećite na izlet - Sumedija\nPosted on октобар 12, 2019 октобар 28, 2019 by Urednik\nKako nam se produžilo lepo vreme koje više podseća na proleće nego na jesen, onda se čak i prevremeno javljaju brojne ideje kako će se to godišnje doba dočekati. Naravno, jesen se javlja opadanjem lišća, a brojn tržni centri u kojima se već sada mogu pronaći brojne zimske kolekcije odeće i obuće.\nMeđutim, ono što nas asocira na proleće jesu vedri i sunčani dani i divni izgleti koji mnogi organizuju za svoju porodicu, prijatelje, ali se brojni izleti organizuju i planiraju u okviru brojnih kolektiva, te u školama, kada se đaci odvode na planine, u neke obližnje gradove i uopšte na mesta koja su dovoljno primamljiva za jednodevne i višednevne izlete. Same pripreme za izlete su uvek slične, proveravanje vremenske prognoze, pakovanje garderobe, nekih grickalica, sendivča, ali ima tu još mnogo stvari bez kojih ne bi smelo da se krene, jer će putovanje biti lakše i zabavnije. Ukoliko ste ih zaboravili, tu smo da vas podsetimo šta je ono bez čega ne bi smeli da krenete na neki planirani izlet.\nVreme kada su se na izlete nosili lap topovi, veliki zvučnici, mnogobrojni kablovi, zaista je prošlo, budući da su ih ozbiljno zamenili bluetooth zvučnici. Od kada su se pojavili, mnogi ne mogu ni da se sete kako je bilo bez njih, budući da su odlični u svim prilikama, jer su bluetooth zvučnici prenosivi i često toliko mali da mogu stati u neki veći džep, a svakako ih možete smestiti u bilo koju torbu. Ono što je sigurno za izlet jeste da će vam biti potrebno malo muzike, nekad tiše nekad jače, a sve što će vam u tom trenutku biti potrebno jeste mobilni telefon, bluetooth zvučnik i stvar je gotova.


ODZVONILO DEBELIMA Ovako moraju da izgledaju košarkaške sudije ove sezone\nAko ste mislili da je lako postati košarkaših sudija i da je u poplavi takmičenja pri podeli posle sukobe između FIBA i Evrolige, te pridodavanju trećeg arbitra, niije baš tako. Uz česte pritiske i pretnje, pre, za vreme i posle utakmica, sudije moraju da izgledaju kao manekeni.\nKošarkaške sudije moraće da imaju manekensku liniju\nProteklog meseca održani su brojni seminari košarkaških sudija uoči sezone 2017/2018. Iz sudijske komisije KSS, između ostalog arbitrima i to regionalnog ranga, stigli su zahtevi uz lekarski pregled i testiranje pravila igre, kao i kondicione spreme.\nOd ove sezone odgovarajući fizički izgled sudija biće određivan za kandidate za sve liste sudija seniorskih takmičenja u organizaciji KSS (savezni ili regionalni rang takmičenja).\nBitna će biti visina sudije koja će se računati u centimetrima minus 100, tako da bude jednaka težini (u kilogramima) koja će biti tolerisana u razlici do 10 odsto. Na primer, ako je sudija visok 180 centimetara, minus 100, to znači da sme da ima 80 kilograma, odnosno maksimum 88.\nSvakako, druga stvaka je da kada se gleda iz profila, sudijin stomak mora biti u liniji sa grudima ili ka telu u odnosu na grudi, nikako ispred nije dozvoljeno, takav stomak je neprihvatljiv, navodi se u saopštenju KSS.\nKonačna lista sudija biće utvrđena na osnovu rang liste iz prethodne sezone, rezultata ostvarenih na testiranju, fizičkog izgleda sudije, kao i na osnovu odredbi Pravilnika o službenim licima Košarkaškog saveza Srbije.


Članovi akademske zajednice predali zahtev za ostavke rukovodstva RTS - Društvo - Dnevni list Danas\nPočetna » Vesti » Društvo » Članovi akademske zajednice predali zahtev za ostavke rukovodstva RTS\nČlanovi akademske zajednice predali zahtev za ostavke rukovodstva RTS\nFoto: BETA/MILAN OBRADOVIC/MO)\nČlanovi akademske zajednice su u Beogradu Radio-Televiziji Srbije predali zahtev za ostavke rukovodstva te medijske kuće.\nNaučni savetnik Instituta za fiziku Slobodan Prvanović je novinarima kazao da taj zahtev predaju zbog toga što rukovodstvo javnog servisa nije reagovalo na prethodni zahtev, od pre tri nedelje, za promenu uređivačke politike RTS. Taj zahtev je tada potpisalo više od 140 članova akademske zajednice.\nGovoreći o zahtevu za promenu uređivačke politike, Prvanović je rekao da se po izostanku reakcija vladajuće Srpske napredne stranke vidi „indikativno kršenje Zakona o javnim medijskim servisima“.\nDekanka Filozofskog fakulteta u penziji Marija Bogdanović izjavila je da televizijske stanice s nacionalnom frekvencijim netačno prikazuju stanje u društvu, da se ne vidi siromaštvo, skandali i loši uslovi za rad u Srbiji.\n„Utisak je da živimo u uređenom društvu, a kada pogledate studije stanje je drugačije“, istakla je ona.\nAkademskaAkademska zajednicačlanoviRTSSlobodan Paunovićzahtev\nJoš dvoje preminulih u kovid bolnicama u Vranju, 67 na lečenju\nDruštvo • danas 11:37\nKosovo: Štrajk upozorenja radnika zdravstva u javnom sektoru\nPosle tri dana bez preminulih juče su zabeležena dva nova smrtna slučaja u kovid bolnicama ZC u Vranju.\nNa Kosovu je danas organizovan osmočasovni štrajk upozorenja radnika...\nIzvršni direktor kompanije Fajzer Albert Burla smatra da će...


NSinfo: Liga Evrope dobija "ligašku stazu" i "stazu šampiona" - Kup je važan\n"Masovnije" od dva takmičenja nije u znatnoj meri promenilo\nsvoj "primarni" oblik.\nI dalje ćemo imati istu grupnu fazu sa 48 timova raspoređenih u 12 grupa sa po četiri ekipe, ali će već 17 mesta biti popunjeno direktno na osnovu rezultata iz prethodne sezone: iz 12 najboljih zemalja to pravo stiču pobednici Kup takmičenja, kao i petoplasirani iz prve četiri lige Evrope (Engleska, Nemačka, Španija i Italija), odnosno četvrtoplasirani iz pete lige "starog kontinenta" (Francuska).\nUz to, još deset mesta zauzimaju i poraženi iz kvalifikacija za Ligu šampiona.\nŠest mesta "otpada" na timove koji su stali u trećoj rundi ili plej-ofu na "ligaškoj stazi", a još četiri za one samo iz plej-ofa na "šampionskoj stazi" (koja se odnosi na srpske klubove).\nOstalo je još 21. mesto koje se dobija kroz kvalifikacije!\nTu se krije i najveća promena u sistemu kvalifikacija Lige Evrope koja po ugledu na LŠ dobija "ligašku stazu" i "stazu šampiona".\nTako se od starta od ostalih ekipa odvajaju timovi koji su šampioni svojih država, ali su izgubili u kvalifikacijama za Ligu šampiona. Tako ćemo kroz "stazu šampiona", koja traje tri runde kvalifikacija i počinje nakon prve runde kvalifikacija za LŠ, dobiti osam učesnika grupne faze "masovnijeg takmičenja". To znači da će se sa ovim timovima boriti srpski prvak ako bude eliminisan u kvalifikacijama za Ligu šampiona...\nOstali srpski klubovi kvalifikacije za Ligu Evrope počinju od 1. kola i ostaju na "ligaškoj stazi" gde im se u narednim rundama pridružuju timovi iz bolje rangiranih zemalja i tri tima eliminisana iz druge runde kvalifikacija za LŠ sa "ligaške staze".\nI u kvalifikacijama za LE važiće novo pravilo o koeficijentima, a za sada je teško reći ko će biti povlašćen, a ko ne...\nZbog više mesta rezervisanih za timove iz "jačih liga" koje su učešće u takmičenju stekli na osnovu treće, četvrte, pete ili šeste pozicije u prvenstvu (Engleska, Španija, Rusija, ali i Turska, Češka...) - ovo bi mogao da bude "neprohodniji" put za srpske klubove koji će teško biti povlašćeni u plej-ofu kao prošle godine, možda čak ni u trećoj rundi!\nParadoks je da bi do mesta povlašćenog lakše mogli u Ligi šampiona...\nKUP JE VAŽAN!\nSrbija je veoma blizu 24. mesta po "renkingu" koje garantuje pobedniku Kup takmičenja nastup od 2. kola kvalifikacija za Ligu Evrope, pa u slučaju napretka naše zemlje možemo očekivati i da Kup Srbije postane važnije takmičenje domaćim klubovima pošto sada donosi više od drugog mesta na tabeli Superlige. Zanimljivo je da će tako pobednik hrvatskog kupa takmičenje u Ligi Evrope počinjati od treće runde kvalifikacija.\nizvor: mondo.rs, agencije, foto: Fotografije fudbalskih utakmica Jelena Grlić\nNovi sistem u Ligi šampiona i Ligi Evrope - Teži put do elite, Voša u LE od drugog kola


Poreska Uprava :: Novosti :: Simič: Nastavlja se otkrivanje neprijavljene imovine / print=true\nPoreska uprava Biro za informisanje Novosti Simič: Nastavlja se otkrivanje neprijavljene imovine\nSimič: Nastavlja se otkrivanje neprijavljene imovine\nTanjug | 14. septembar 2013. 10:55 |\nDirektor PU Ivan Simič izjavio da PU nastavlja da radi na otkrivanju građana koji nisu prijavili imovinu vredniju od 35 miliona dinara. Do sada njih 633 to nije učinilo\nDirektor Poreske uprave Ivan Simič izjavio je u subotu da će ta institucija nastaviti da radi na otkrivanju građana koji nisu ispunili zakonsku obavezi i prijavili imovinu vredniju od 35 miliona dinara, a do sada je utvrđeno da njih 633 to nije učinilo.\n"Mi želimo sa tom novom prijavom da vidimo da li će podaci da se poklope sa onim što smo mi našli na terenu i u raznim bazama podataka i nakon toga ćemo da ih kaznimo sa tri odsto".\n"Na taj način, kad dobijemo i njihove i naše podatke, neće biti više nijedne nedoumice da li je na pravilni iznos određena kazna od tri odsto", istakao je Simič i dodao da je za sada poslato 44 poziva građanima da podnesu prijavu imovine.\nPrema njegovim rečima, oni koji su na vreme podneli prijave imovine proveravaće se kad stignu na red, a sada su prioritet oni koji nisu prijavili.\nSimič je naglasio i da unakrsnu procenu imovine i prihoda ne može da radi svaki inspektor terenske kontrole.\n"U Srbiji ćemo da počnemo da radimo sa osam inspektora, sa kojima ću ja lično da sarađujem i da im pokažem na koji način da se to radi, da bude što brže i što efikasnije. Jer sam siguran da to može da se radi brže, naročito ako imamo tako veliki broj neprijavljenih, a da ne govorim o prijavljenoj imovini", dodao je on.\n"Onda će oni da rade dalje sa novim kolegama, tako da se dođe na 20-30 inspektora koji bi u konačnoj fazi radili unakrsnu provere imovine", napomenuo je Simič.\nTo je, kako je istakao, veoma kompleksan posao, pa je tako slovenačka poreska uprava sa 30 inspektora, obavila 201 postupak unakrsne procene imovine za četiri i po godine, pa se može izračunati koliko je uspeo da uradi jedan inspektor za godinu dana.\nSrbija će u tome biti brža od Slovenije jer će se raditi na drugačiji način, naveo je Simič ističući da se u Sloveniji unakrsna provera radi tako što se biraju ljudi koji će se proveravati.\n"U Srbiji smo izveli dosta pošteniji i neutralniji način - da svi prijave imovinu, bez ikakve razlike", podsetio je on.\nGovoreći o načinu na koji se utvrđuje koji ljudi nisu prijavili imovinu, Simič je naveo da je najpre zatraženo od zaposlenih u Poreskoj upravi, da u svojim područjima pogledaju veće kuće, ko su vlasnici tih kuća, i da li su prijavili imovinu.\nTakođe, gledamo da li građani dobijaju neke kamate, što znači da imaju i neki depozit, gledamo katastar, podatke Agencije za privredne registre, bazu vlasnika automobila, objasnio je on.\nSimič je precizirao i da će se gledati imovina ljudi koji su kupili kuće, ili zaradili neki novac koji nisu prijavili, i nisu platili porez, pre manje od pet godina.\nPokrenućemo postupke zbog poreske utaje, naplatićemo i taj porez i onda još vršimo unakrsnu procesu imovine, ali svako ko nije uložio prijavu, biće kažnjen, bilo kada je stekao imovinu, rekao je on.


Specijalizirani sajam energetike “Energa 2016” bit će održan od 7. do 9. juna u Tuzli.\nOrganizatori navode da je “Energa” mjesto susreta uglednih domaćih i stranih kompanija i institucija, uključujući i diplomatska predstavništva, komorske sisteme i naučno-istraživačke subjekte iz regije i više evropskih zemalja, koji svoja raznovrsna istraživačka i proizvodna ostvarenja, trendove i dostignuća moderne energetike, te različite oblike poslovne saradnje, prezentiraju stručno relevantnoj javnosti.\nDodaju da će program “Energa”, koji se s pravom svrstava među najznačajnije manifestacije u oblasti energetike u BiH i regiji, i ove godine okupiti oko 120 izlagača iz regije, evrope i azije, koji će se kroz kolektivne ili pojedinačne izlagačke prostore ili prezentacije predstaviti posjetiteljima.\nKarakteristika ovogodišnje “Energe” je veliki broj izlagača iz evropskih zemalja, među kojima su najbrojnije češke kompanije. Putem Amdasade Češke Republike u BiH, Cezh Trade-a – agencije za poticanje trgovine pri Ministarstvu industrije i trgovine Češke Republike i partnerskih firmi iz Srbije, predstavit će se 16 firmi iz te zemlje, a Češka je i zemlja partner na ovogodišnjem sajmu.\nU trodnevnom konferencijskom programu sajma bit će obrađeno više panela vezanih za budućnost razvoja energetskog sektora BiH, te komercijalnih i inovacijskih prezentacija.\n“Energu 2016” organizuje Tuzlanski sajam d.o.o. Tuzla pod pokroviteljstvom Ministarstva vanjske trgovine i ekonomskih odnosa Bosne i Hercegovine i Ministarstva energije, industrije i rudarstva FBiH, a partneri sajma su Vanjsko trgovinska komora BiH i Privredna komora FBiH.


Bregzit bi mogao da zauvek da promeni London | Kamatica\nPočetna > vest > Bregzit bi mogao da zauvek da promeni London\nBregzit bi mogao da zauvek da promeni London\nTekst objavljen: 20.06.2016 10:10\nDirektor strategije za tržišta kapitala u Sakso banci, Piter Garnri, upozorava na opasnost da London izgubi poziciju vodećeg svetskog finansijskog centra u slučaja da Britanci glasaju na referendumu 23. juna za izlazak zemlje iz Evropske unije.\nNe manje od 12 odsto bruto domaćeg proizvoda (BDP) Velike Britanije potiče iz sektora finansijskih usluga, što ukazuje na značaj londonskog poslovnog centra, popularnog Sitija, za britansku ekonomiju.\nUprkos konkurenciji iz Njujorka, London je i dalje lider među finansijskim centrima, sa procenjenim udelom na globalnom tržištu od 40 odsto u trgovanju valutama i skoro 50 odsto u finansijskim derivatima. Povrh toga, skoro 20 odsto imovine svetskih hedž fondova nalazi se u Londonu, ističe Garnri u svojoj analizi.\nČak i ako uzmemo u obzir usporavanje ekonomije, negativne kamatne stope i krhka finansijska tržišta, akcije banaka sa sedištem u Velikoj Britaniji na FTSE 100 indeksu, kako navodi, pale su za 36 odsto u proseku za poslednjih godinu dana.\nOd nedavnog skoka sredinom maja, akcije su ponovo pale, jer ankete ukazuju na jačanje kampanje za britansko napuštanje članstva u EU, ukazuje danski finansijski stručnjak.\nObrazlažući razloge zbog kojih bi Bregzit mogao da promeni sve za londonski Siti, Garnri predočava da je, prema sadašnjem zakonu, svaka ovlašćena firma iz Velike Britanije slobodna da posluje u okviru Evropskog ekonomskog prostora (EEP) putem "preporuke" regulatora iz Velike Britanije.\n"Ova opcija omogućava da banke koje nisu iz EU, poput JP Morgan Čejsa, imaju pristup Evropi na samo jednom finansijskom čvorištu. Ukolliko Velika Britanija bude glasala za napuštanje EU, cena ovog prava će se dramatično povećati, čineći ga veoma teškom tačkom u pregovorima britanskog premijera Dejvida Kamerona", primećuje on.\nBrisel, po njegovom mišljenju, najverovatnije neće prihvatiti norveški model po kojem bi, ukoliko Velika Britanija napusti EU, ostala bezuslovno unutar EEP.\n"To bi bilo političko samoubistvo, jer bi druge zemlje članice koje ne koriste evro, kao što su Danska i Švedska, mogle takođe da dođu u iskušenje da održe referendume o članstvu u EU. Norveški model samo ima smisla za zemlje koje nikada nisu bile u klubu", navodi Garnri.\nBolna opcija izlaska iz EU, smatra on, podrazumeva da će Velika Britanija izgubiti ključni uticaj nad zakonodavstvom u EU a da će se razgovarati i o daljem ostvarivanju prava na rad u okviru EEP.\n"Blaža verzija bi omogućila Britaniji da i dalje ostvaruje prava na rad u okviru EEP, ali pod određenim uslovima, kao što su približavanje zakona EU i Velike Britanije koji regulišu finansijska tržišta".\nGarnri dodaje da bi Bregzit takođe mogao da omogući veću moć Parizu i Frankfurtu koji nikada nisu uspeli da preuzmu ozbiljniji tržišni udeo od Londona. Čak se i klirinške kuće za operacije trgovanja izraženog u evrima nalaze u Velikoj Britaniji.\n"U svakom slučaju, Bregzit predstavlja veliki rizik za finansijske firme i mnogi već sprovode planove za nepredviđene situacije u slučaju neprijatnog ishoda. Mnoge banke su upozorile na masovna otpuštanja a HSBC je saopštila da će oko 1.000 zaposlenih u sektoru investicionog bankarstva morati da se preseli u Pariz", podseća Garnri i zaključuje da londonski Siti možda više nikada neće biti isti posle Bregzita.\nVelika Britanija hedž fondovi evropska unija referendum


FAJNENŠAL TAJMS: Evropska unija ne sme da odustane od Balkana - TopVesti.rs\nUčenik (16) ISKASAPIO SEKIROM celu porodicu kako ne NE BI PATILI KADA SE UBIJE: Ostavio je JEZIVO PISMO\nDžihadisti terorišu Burkinu Faso: Ubili najmanje 10 vojnika!\nVLASNIK RESTORANA U ALBANIJI NAPAO PORODICU: Požalili su se na hranu, a onda je usledio HAOS! (FOTO, VIDEO)\nVELIKA POBEDA ZA MALU ŽENU: Pretilo joj je 40 GODINA ROBIJE zbog nenamernog pobačaja, sada je dočekala PRAVDU\nSlučaj "Nemačka": Vojnici traže odštetu zbog osiromašenog uranijuma na Balkanu\nDva dana pre smrti napisao testament, ovo su naslednici koji ČEKAJU DEVELE PARE!\n"Obećavam da ovo neću uraditi": Tramp komentarisao kupovinu najvećeg svetskog ostrva i objavio URNEBESNU foto-montažu\nERDOGANOVA POSETA ODLOŽENA: Ništa od svečanog otvaranja autoputa!\nHappy | pre 41 minuta\nFAJNENŠAL TAJMS: Evropska unija ne sme da odustane od Balkana\nEvropska unija ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je britanski list Fajnenešel tajms. EU bi mogla da učini jednu istorijsku grešku na Balkanu, jer lideri Unije na samitu u julu treba da odluče o pristupnim pregovorima sa Albanijom i Severnom Makedonijom\nEU ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je "Fajnenšel tajms". EU bi mogla da učini jednu istorijsku grešku na Balkanu, jer lideri Unije na samitu u junu treba da odluče o pristupnim pregovorima sa Albanijom i Severnom Makedonijom. Odluka treba da bude\nBritanci upozoravaju na rizik od oživljavanja ideje "Velike Albanije": EU bi mogla da učini jednu istorijsku grešku na Balkanu\nEvropska unija ne bi trebalo da odustane od Balkana , a neispunjena obećanja o članstvu bi mogla da oslabe umerene i reformske struje u regionu, ocenio je danas britanski list Fajnenešel tajms. EU bi mogla da učini jednu istorijsku grešku na Balkanu, jer lideri Unije na samitu u junu treba da odluče o pristupnim pregovorima sa Albanijom i Severnom\nEvropska unija (EU) ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je danas britanski list Fajnenešel tajms (Financial Times FT). EU bi mogla da učini jednu istorijsku grešku na Balkanu, jer lideri Unije na samitu u junu treba da odluče o pristupnim pregovorima\nIzvor: N1 Evropska unija (EU) ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je danas britanski list Fajnenešel tajms (Financial Times - FT). EU bi mogla da učini jednu istorijsku grešku na Balkanu, jer lideri Unije na samitu u junu treba da odluče o pristupnim\nFoto: Beta, STA / Tamino Petelinsek Evropska unija (EU) ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je danas britanski list Fajnenešel tajms (Financial Times - FT). EU bi mogla da učini jednu istorijsku grešku na Balkanu, jer lideri Unije na samitu u junu treba\nEvropska unija (EU) ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je danas britanski list Fajnenešel tajms (Financial Times – FT). Foto: EPA-EFE/ STEPHANIE LECOCQ EU bi mogla da učini jednu istorijsku grešku na Balkanu, jer lideri Unije na samitu u junu treba\nZa jul odgođeni pristupni pregovori EU sa Skopljem i Tiranom\nZemlje članice Evropske Unije će najverovatnije 23. jula odlučivati o mogućem otvaranju pristupnih pregovora sa Severnom Makedonijom i Albanijom, saznaje RSE iz dobro obaveštenih izvora. Međutim i u najboljem mogućem scenariju, ovi pregovori ne bi mogli početi pre kraja ove godine, zbog neophodnih procedura u EU. Evropska komisija će objaviti ovogodišnji\nHan: EK će tražiti pokretanje pregovora za članstvo Sjeverne Makedonije i Albanije u EU\n"Predstavićemo naš godišnji izvještaj za dvije sedmice, koji će preporučiti otvaranje pregovora za Sjevernu Makedoniju i Albaniju", izjavio je Han Evropska komisija (EK) će preporučiti pokretanje pristupnih pregovora za punopravno članstvo sa Sjevernom Makedonijom i Albanijom, potvrdio je komesar Evropske unije (EU)za proširenje Johanes Han. U intervjuu\nHan potvrdio: 29. maja preporuka za pregovore sa S. Makedonijom i Albanijom\nBrisel -- Evropska komisija će preporučiti pokretanje pristupnih pregovora za punopravno članstvo sa Severnom Makedonijom i Albanijom, potvrdio Han. U intervjuu za Radio Slobodna Evropa, evropski komesar za proširenje je potvrdio da će preporuka biti objavljena 29. maja, kada će Evropska komisija objaviti godišnji izveštaj o napretku tih zemalja.\nU Nemačkoj srušena vetrenjača sa gondolama kao nacistička svastika\nMISTERIOZNI NESTANAK BRITANSKOG DIPLOMATE: Otišao na poslovni put u Kinu, pa isčezao sa lica zemlje!\nRadnica aerodroma uputila poruku putniku: Nakon dva meseca, on se pobunio i ona je dobila momentalni otkaz\nDETALJI EKSPLOZIJE KOJA JE ODNELA 63 ŽIVOTA: ''Žena mi stalno pada u nesvest, više ne može da govori''\nGOLIM RUKAMA ZADAVIO MLADIĆA DOK GA JE HAPSIO: Policajac koji je razbesneo Ameriku otpušten TEK POSLE PET GODINA\nBRITANICI U PANICI: Kina im pohapsila diplomate u HONGKONGU?\nANGELA MERKEL JE IZDALA VAŽNO SAOPŠTENJE: Kakva je sudbina Srbije u EVROPSKOJ UNIJI?


Objavljeni prvi filmovi festivala Cinema City - Novi Sad\nObjavljeni prvi filmovi festivala Cinema City\n19:08:00 03.08.2017, Komentara: 0\nNovi Sad - Deseti "Cinema City", internacionalni filmski festival, biće održan od 1. do 3. septembra u Podgrađu Petrovaradinske tvrđave, u okviru Gradić festa.\nPosetioci će imati priliku da uživaju u filmskim ostvarenjima u tradicionalnim selekcijama Cinema City-ja kao što su Nacionalna klasa, 360 stepeni, Fresh Danube Films, Up to 10 bucks i Planet Rock, a sve projekcije u okviru Gradić festa biće besplatne.\nOrganizatori su objavili i prve filmove koje će publika moći da vidi. To su "Ne gledaj mi u tanjir", hrvatska dirljiva drama koja govori o porodičnim odnosima, ljubavi, stegama i slobodi, u režiji Hane Jušić, zatim crnogorska satirična komedija reditelja Ivana Marinovića "Igla ispod praga", drama "Prljavština" slovačke autorke Tereze Nvotove i komedija Paul Negoescua, režisera iz Rumunije, "Dva loto listića".\nSelektor selekcije Fresh Danube Films (FDF), Vladan Petković, ističe da selekcija ukazuje na dva značajna trenda u podunavskoj kinematografiji.\n"S jedne strane tu su dva filma koji se na gotovo bolno iskren način bave odrastanjem mladih žena u veoma patrijarhalnim okruženjima, a sa druge strane, imamo priliku da vidimo kako se neki mladi autori, uprkos sistemu finansiranja koji favorizuje arthouse produkcije, okreću kvalitetnom repertoarskom filmu, prijemčivom širokoj publici sa zdravim smislom za humor", ističe Petković.


Imajući u vidu da su uloga i potencijalni doprinos organizacija civilnog društva i medija, procesu evropskih integracija Srbije, višestruki i izuzetno značajni, predstavnici ECK-a, niškog PROAKTIV-a i „Južnih vesti“ razmatrali su moguće modele buduće saradnje i podrške. Saglasni u viziji budućnosti Srbije u evropskoj „porodici“ zemalja, gosti i domaćini razgovarali su o aktivnostima kojima civilni sektor i mediji doprinose procesu pristupanja EU. Predstavnici kruševačke i niške OCD informisani su o funkcionisanju, prioritetima i izazovima u radu tima najvećeg onlajn portala na jugu Srbije. Podsetimo, projekat ovog regionalnog medija „Evropske vrednosti južne Srbije“ implementira se u okviru druge godine institucionalne podrške, a rad „Južnih vesti“ podržava Švedska, u okviru programa Beogradske otvorene škole „Civilno društvo za unapređenje pristupanja Srbije Evropskoj uniji“.\nECK i PROAKTIV su, u nastavku, održali partnerski sastanak na kome su precizirani detalji aktivnosti, planiranih do kraja aprila, u okviru “Paketa usluga za mlade – Za uspešnu tranziciju iz obrazovanja u svet rada”. I rad Edukativnog centra Kruševac podržava Švedska, u okviru programa Beogradske otvorene škole „Civilno društvo za unapređenje pristupanja Srbije Evropskoj uniji“.


Mladiću se verovatno neće suditi zajedno s Karadžićem | Institute for War and Peace Reporting\nPre godinu dana, tužioci su predlagali da se ova suđenja spoje – ali eksperti tvrde da bi to sada bilo u najmanju ruku komplikovano.\nPiše: Rachel Irwin iz Haga (TU br. 694, 27. maj 2011.)\nPo mišljenju eksperata, malo je verovatno da će Ratku Mladiću biti suđeno zajedno sa njegovim bivšim šefom, nekadašnjim predsednikom bosanskih Srba, Radovanom Karadžićem.\nNakon što se godinama skrivao, Mladić je 26. maja napokon uhapšen u Srbiji; narednih bi dana trebalo da bude prebačen u Hag, gde će se najpre pojaviti pred pred-procesnim sudijom Međunarodnog krivičnog suda za bivšu Jugoslaviju (MKSJ).\nMeđu mnogim pitanjima koja su se pojavila nakon Mladićevog hapšenja jeste i ono koje se tiče toga kako će izgledati njegovo suđenje i da li će biti spojeno sa suđenjem Karadžiću, koje u MKSJ-u traje već više od godinu dana. I Karadžić je – pre no što je 2008. uhapšen u Beogradu – više godina izbegavao hapšenje.\nNjih dvojica se terete za neka od najtežih zlodela koja su počinjena u bosanskom ratu, a navodno su sudelovali i u zajedničkom zločinačkom poduhvatu čiji je cilj, kako se navodi u optužnici protiv Karadžića, bilo „raseljavanje bosanskih Muslimana i bosanskih Hrvata sa [bosansko-hercegovačke] teritorije na koju su polagali pravo bosanski Srbi“.\nMeđu zločinima za koje se terete su i artiljerijska i snajperska kampanja protiv Sarajeva, koja je trajala 44 meseca i u kojoj je poginulo skoro 12,000 ljudi, kao i masakr koji je nad oko 8,000 bošnjačkih (bosansko-muslimanskih) muškaraca i dečaka 1995. počinjen u Srebrenici. Smatra se da je reč o najtežem pojedinačnom zločinu koji je nakon Drugog Svetskog rata počinjen na evropskom tlu.\nOsim toga, Mladić i Karadžić se terete i za zločine genocida, progona, istrebljenja, ubijanja i prisilnog raseljavanja – koji su počinjeni u velikom broju opština širom Bosne.\nTužioci su još u maju 2010. počeli da rade na izmenama Mladićeve optužnice, kako bi se ona što više uskladila sa Karadžićevom. Dan nakon Mladićevog hapšenja, sudije su potvrdile te izmene, koje se odnose na jedan zločin povezan sa srebreničkim masakrom. Tužioci će u roku od sedam dana ponovo podneti optužnicu, u kojoj se više neće pominjati dotični incident.\nKada je tužilaštvo prošle godine podnelo zahtev za izmenu optužnice, ono je najavilo i to da će nova verzija tog dokumenta „olakšati moguće spajanje ovog slučaja, u celini ili delimično, sa slučajem Karadžić – ukoliko [Mladić] bude uhapšen u razumnom roku“.\nBilo je to pre godinu dana, kada je Karadžićevo suđenje tek počelo. U međuvremenu su tužioci okončali iznošenje dokaza koji se tiču Saajeva i prešli na zločine počinjene po opštinama.\nPo rečima Karadžićevog pravnog savetnika, Pitera Robinsona (Peter Robinson), trenutno je „prerano za spekulacije“ o tome da li će ovi slučajevi biti spojeni. „To je stvar sudskog veća“, izjavio je on za IWPR.\nKancelarija tužioca je 27. maja saopštila da postoji „mogućnost“ tog spajanja, ali da nije doneta nikakva odluka o tome da li da ono bude zatraženo.\nPravni eksperti, međutim, tvrde da bi spajanje ova dva slučaja u ovom trenutku bilo – u najmanju ruku – komplikovano.\n„Problem tužilaštva glasi: šta da se radi sa činjenicom da je ono već godinu dana saslušavalo svedoke [na suđenju Karadžiću]?“, kaže Nik Kaufman (Nick Kaufman), koji trenutno obavlja posao branioca pred Međunarodnim krivičnim sudom (MKS), dok je pre toga radio kao tužilac u tom sudu i MKSJ-u.\nImajući to u vidu, čak i da sudije odobre spajanje postupaka, Mladićeva odbrana će verovatno zahtevati da se ponovo unakrsno ispitaju ti svedoci – kaže Kaufman. A to ne bi bilo samo logistički komplikovano, nego bi moglo i da dovede do značajnog otezanja ionako dugog suđenja, koje će potrajati još nekoliko godina.\n„Bilo bi kršenje Karadžićevog prava na efikasno suđenje ukoliko bi on morao da sačeka [da svedoci budu ponovo unakrsno ispitani], i proces bi bio izvrgnut ruglu ukoliko bi se Mladić uključio u sred postupka“, kaže Majkl Karnavas (Michael Karnavas), branilac u MKSJ-u. On dodaje da je mogućnost spajanja dotičnih postupaka u ovom trenutku – „smešna“.\nOsim toga, dokazi koji su pred Tribunalom izneti na drugim suđenjima pokazuju da se Karadžić i Mladić za vreme rata nisu neprekidno viđali, što bi moglo da dovede i do dodatnih poteškoća pri zajedničkom suđenju.\nMeđutim, ukoliko se Mladiću bude sudilo u zasebnom procesu – i po optužnici koja je gotovo identična Karadžićevoj – tužioci bi se takođe mogli naći u situaciji da pozivaju iste svedoke po drugi put, što bi dovelo do nečega što bi ličilo na „ponavljanje“ suđenja.\nU tom slučaju, „odbrana bi verovatno bila na dobitku, pošto tužilaštvo mora da pokaže čime raspolaže već prilikom dokaznog postupka protiv Karadžića“, kaže Karnavas.\nNo, takva situacija je tipična za slučajeve zavere u kojima se optuženicima sudi odvojeno – objašnjava Mihael Šarf (Michael Scharf), profesor prava na Univerzitetu Kejs Vestern, koji je objavio tri knjige o Haškom tribunalu.\n„Mladićevi advokati će nesumnjivo pogledati svaku pojedinačnu izjavu svakog svedoka i zaključiti u kojoj ih meri mogu iskoristiti na njegovom suđenju“, kaže on.\nI mada korišćenje istih dokaza na odvojenim suđenjima ne predstavlja nužno problem u proceduralnom pogledu, ono bi moglo da rezultira „čudnim pripovedanjem pravde“, kaže Dov Džejkobs (Dov Jacobs), stručnjak za međunarodno krivično pravo koji se trenutno bavi postdoktorskim istraživanjima na Amsterdamskom Univerzitetu.\nPogotovo je to tačno ukoliko, na primer, tužioci budu izvodili svoje dokaze na suđenju Mladiću u isto vreme dok Karadžić, u sklopu dokaznog postupka odbrane, bude pobijao te iste dokaze.\n„Ako ništa, mogli biste da kažete da se Karadžićev slučaj neće završiti – čak i ukoliko se desi da dođe do njegovog pravnog okončanja – sve dok se ne okonča i Mladićev“, tvrdi Džejkobs. „Oni ne mogu biti spojeni, jer se – sa pripovedne tačke gledišta – radi o jednom slučaju.“\nI pored toga, posmatrači ističu da je Mladićevo hapšenje izuzetno važan element pravnog i opšteg nasleđa Tribunala.\n„Smatram da je suđenje Mladiću ključna komponenta za okončanje rada Tribunala“, kaže Mark V. Vlašić, gostujući profesor Univerziteta Džordžtaun, koji je svojevremeno bio član timova tužilaštva na suđenjima Slobodanu Miloševiću i za Srebrenicu.\n„On je jedan od najvažnijih navodnih počinitelja koji će biti istraženi i gonjeni“, nastavlja Vlašić. „Mislim da bih, budući da sam i sam radio na [jednoj od] istraga za Srebrenicu i u timovima tužilaštva, bio veoma razočaran ukoliko bih video da se Tribunal zatvara pre suđenja Mladiću.“\nOstali, pak, tvrde kako dugoočekivano hapšenje Mladića pokazuje da je Tribunal, uprkos izvesnim poteškoćama, naposletku ipak sposoban da vrši uticaj na Zapadni Balkan i međunarodnu zajednicu.\nTaj proces je počeo 2001. godine, tako što je uhapšen bivši predsednik Srbije, Slobodan Milošević – koji je umro pre okončanja sudskog postupka – da bi bio nastavljen 2008., hapšenjem Karadžića.\n„To je vrhunac procesa koji je praktično izazvao ili podstakao promenu režima u Srbiji, kao i vlade [srpskog entiteta u Bosni]“, kaže istoričar Robert Donja (Robert Donia), koji se pred MKSJ-om pojavljivao kao veštak u velikom broju sudskih postupaka.\nA kada je u pitanju reputacija Tribunala koja se tiče izvođenja pred lice pravde onih koji su najodgovorniji – ovo hapšenje je u tom pogledu ključno, kaže Šarf. U vreme kada je 1993. bio osnovan MKSJ, Šarf je radio za američki Stejt Department i pomagao u izradi statuta Tribunala i definisanju pravila za vođenje postupaka.\nŠarf tvrdi kako veruje da je Tribunal izvorno osnovan kako bi se sudilo Miloševiću, Karadžiću i Mladiću.\n„Na kraju, o Tribunalu bi se zauvek razmišljalo kao o promašaju da je poslednji od te trojice uspeo da umakne pravdi“, kazao je Šarf.\n„Mislim da percepcija sada mora biti ta da se radilo o legitimnom Tribunalu, koji je bio u stanju da goni visoke zvaničnike koji su najodgovorniji“, nastavio je on. „Time se čitavom svetu šalje važan signal da se onima koji su optuženi pred međunarodnim tribunalima – poput Moamera Gadafija (Muammar Gaddafi) iz Libije, i Omara al-Bašira (Omar al-Bashir) – bliži kraj.“


KONSTITUISANA SKUPŠTINA GRADA BIJELJINA: SNSD sa partnerima ima 23 glasa, opozicija osam - Vijesti365\nHome›Vijesti›Politika›KONSTITUISANA SKUPŠTINA GRADA BIJELJINA: SNSD sa partnerima ima 23 glasa, opozicija osam\nБИЈЕЉИНА, 25. ЈАНУАРА /СРНА/ - Скупштина града Бијељина именовала је данас 10 вршилаца дужности начелника одјељења у Градској управи и њиховим полагањем заклетве завршена је конститутивна сједница.\nZa potpredsjednike Skupštine grada Bijeljina izabrani su Milenko Mitrović /Pokret za Bijeljinu/ i Mustafa Gradaščević /SDA/, a za vršioca dužnosti sekretara Dejan Blagojević /SDSS/, čime je završen izbor novog skupštinskog rukovodstva.\nU obraćanju na konstitutivnoj sjednici Gradaščević je pozvao predstavnike gradske vlasti na razumijevanje i dogovor, te da se svi animoziteti ostave po strani.\n“Velike su stvari započete i velike stvari u Bijeljini treba da se započnu, nemojte da se to dovede u pitanje politički razmimoilaženjem”, rekao je Gradaščević i dodao da na lokalnom nivou ne treba da bude visoke politike, nego da se svi predstavnici vlasti u gradu bave boljim životom građana.\n“Cilj svake odluke novog saziva Skupštine grada treba da bude poboljšanje kvaliteta života stanovnika Semberije, a to se može postići saradnjom, jedinstvom i poštovanjem zakona i pravila”, istakao je Petrović u ekspozeu na konstitutivnoj sjednici lokalnog parlamenta.\n“Želimo da približimo Bijeljinu konceptu `pametnih gradova` i da strateška dokumenta prilagodimo novim razvojnim izazovima”, rekao je gradonačelnik.\nRakić nije izabran za zamjenika


POTPREDSEDNIK KATALONIJE ŽUNKERAS: Nemamo druge opcije, proglasićemo republiku! - Informer\nPotpredsednik Katalonije Oriol Žunkeras izjavio je danas da španske vlasti "nisu ostavile opcije" vlastima tog regiona nego da nastave sa proglašenjem nezavisnosti\nŠPANSKA VOJSKA ZAUZIMA KATALONIJU?! Španija sve bliže novom krvavom građanskom ratu!\nOn je, međutim, kako se navodi, rekao da govori samo u ime svoje stranke - Republikanske levice Katalonije - a ne u ime regionalne vlade predsednika Karlesa Pudždemona.\nKatalonija Španija nezavisnost potpredsednik Oriol Žunkeras\nSA REČI NA DELA: U katalonskom gradu Ðironi uklonjena španska zastava!


► Obradović: Aktuelnoj vladi i njenom Kriznom štabu građani više ne veruju\nPredsednik Dveri Boško Obradović ocenio je danas da aktuelnoj vladi u tehničkom mandatu i njenom Kriznom štabu građani više ne veruju i da je zato neophodna hitna promena na čelu države i Kriznog štaba.\nObradović je u saopštenju naveo da je "još 3. juna istekao mandat starom sazivu Narodne skupštine kao i Vladi Srbije koja je izabrana od strane starog sastava parlamenta".\n"Vlada se danas nalazi u tehničkom mandatu i ne može da rukovodi državom u jednom osetljivom momentu kada je u toku novi talas pandemije", naveo je Obradvić.\nOn je dodao da je poseban problem što su i predsednik Narodne skupštine i više članova Vlade među novozaraženima, dok predsednika Srbije nema u javnosti već četiri dana "iz nepoznatih razloga".\n"Došli smo u situaciju da nam se država raspada na naše oči i da centralni republički organi ne vrše svoju obavezu prema lokalnim samoupravama u kojima je u toku vanredna situacija po pitanju zaraze. Na sve to za sutra se planira ponavljanje lažnih izbora na preko 200 biračkih mesta, što je vrhunac neodgovornosti i zdravstvenog rizika po građane", navodi se u saopštenju.\nOn dodaje da sporazum između vlasti i opozicije u formi specijalnog zakona kojim bi sve pomenuto bilo definisano treba da bude usvojen na hitnoj sednici Narodne skupštine u starom sazivu, kojom bi predsedavao neko od potpredsednika Skupštine.\n"Ako su predstavnici vlasti i struke sebi dozvolili lažiranje podataka o broju novozaraženih i umrlih samo da bi bili sprovedeni lažni, nedemokratski i protivustavni izbori, onda to govori ne samo o tome koliko su građani ugroženi već da neko mora i krivično da odgovara za ugrožavanje zdravlja nacije", navodi se u saopštenju.\nObradović: Bira se prelazna vlada, izbori da budu do juna 2021.\nPredsednik pokreta Dveri Boško Obradović izjavio je da se danas u Skupštini Srbije ne bira nova Vlada Srbije već prelazna, tehnička Vlada, "koja treba da obavlja tekuće poslove do...


ezeni busar najnovije najlepsa teniserka oprobala se kao stjuardesa\nFoto: Instagram/geniebouchard / Instagram\nKanadska i jedna od najlepših teniserki sveta Eženi Bušar u poslednje vreme nikako da pronađe pravu formu na terenu, a na svet to se i povredila, pa navijači ne mogu da je gledaju na terenima.\nMeđutim, ona koristi svoj "marketinški potencijal" dok nije na terenu. I upravo tako se oprobala kao stjuardesa!\nI to na letu kanadske avio-kompanije "Fler Erlajns", a sigurno je da su svi putnici bili izuzetno iznenađeni kada su shvatili ko se nalazi ispod maske.\nTakođe, svi su bili oduševljeni što je ova lepotica putovala kao stjuardesa, a sa njom je leteo i direktor kompanije. Naravno, svi putnici su želeli fotografiju sa jednom od najlepših teniserki sveta.\nA nisu odoleli ni piloti koji su je zamolili da se slikaju za uspomenu, a nema sumnje da se Bušar snašla u ulozi stjuardese, gde je takođe plenila lepotom i šarmom.


Na koji način će penzioneri potrošiti državnu novčanu pomoć od 50 evra - Kanal M | Radio Televizija Paraćin\nSvi srpski penzioneri će 22. septembra dobiti jednokratnu bespovratnu novčanu pomoć Vlade Republike Srbije u iznosu od po 50 evra što je nešto manje od 6 hiljada dinara. Njima će novac biti uplaćen automatski, bez prijavljivanja, na račune preko kojih primaju penzije. Naše sagrađane pitali smo na koji način će potrošiti ovaj novac\nPenzionerama kojih u Srbiji ima 1,7 miliona, ovo će biti deo trećeg paketa državne pomoći, kao vid podrške usled pandemije Kovida 19. Većina Paraćinaca saglasna je da je ova pomoć dobrodošla i da mnogo znači za kućni budžet jedne porodice.\n.Osim penzionera, država će svim punoletnim građanima isplatiti 30 evra u novembru i dodatnih 20 evra u decembru. Ministar finansija SrbijeSiniša Mali najavio je da će najstariji sugrađani u februaru i martu naredne godine, dobiti još jednu pomoć i to u iznosu od 20.000 dinara.\nTags: država, isplata, novac, penzioneri, pomoć\nPrevious PostTribina Udruženja „Mladi poljoprivrednici Srbije” u Rekovcu\nNext PostIsplata redovne i privremene novčane naknade


BEZBEDNOST NA NAJVIŠEM NIVOU: Koje su ulice zatvorene zbog posete Medvedeva | Ekspres.net\nU Beogradu su danas zbog posete ruskog premijera Dmitrija Medvedeva na snazi vanredne saobraćajne mere i veći broj ulica biće zatvoreno za saobraćaj.\nMedvedev će u srpskoj prestonici provesti oko 10 sati, njegova poseta je “aktivna” jer uključuje obilazak oko osam lokacija u gradu.\nNakon vojne vežbe na aerodromu u Batajnici, Medvedev će doći u Palatu Srbija, gde će ga dočekati premijerka Ana Brnabić, posle odlazi u Skupštinu Srbije gde će se obratiti poslanicima, a očekuje se da će oko 16.30 časova položiti vence na Spomen-groblje Oslobodiocima Beograda i na Spomenik crvenoarmejcu, a kako mediji prenose prošetaće i do Kalemegdana.\nRuski premijer potom se ponovo vraća u Palatu Srbija gde će razgovarati sa srpskim predsednikom Aleksandrom Vučićem, a potom će zajedno prisustvovati i Svečanoj akademiji povodom 75. godišnjice oslobođenja Beograda u Drugom svetskom ratu u Sava centru.\nZa kraj posete, za ruskog premijera biće organizovana svečana večera i kulturno-umetnički program u Domu garde na Topčideru.\nPrema pisanju medija, Medvedeva u Beogradu čuva više od 5.000 srpskih policajaca i pripadnika tajnih službi, kao i 30 ruskih bezbednjaka.\nTakođe, bezbednost u gradu je zbog njegove posete podignuta na najviši nivo.\nTags Aleksandar VučićDmitrij MedvedevPalata Srbijaruski premijerzatvorene ulice\nVUČIĆ: Nisam išao na otvaranje Evropskih igara zbog učešća Kosova ZAVRŠENA POSETA MEDVEDEVA: Svečana večera i ispraćaj uz pesmu “Ovo je Srbija” HELIKOPTERI, MIGOVI… Evo kako izgleda vojni prikaz sposobnosti Vojske Srbije VUČIĆ SA ŠEFOM DUME Volodin: Treba da snose odgovornost oni koji ne poštuju Rezoluciju 1244


Nestranačke komšijske inicijative uz pomoć PSG izlaze na izbore na Starom Gradu\nIzbori 2020 Autor:Beta26. maj. 202012:36 > 12:45\nNestranačke komšijske inicijative sa Starog grada predaće objedinjenu listu za izlazak na lokalne izbore u Republici Srbiji, zakazane za 21. jun u saradnji sa Pokretom slobodnih građana, a nosilac liste će biti dr Đorđe Miketić.\n„Pod zajedničkim imenom „Srce Grada“ nekoliko građanskih udruženja želi da svoj dosadašnji aktivizam u rešavanju lokalnih i komunalnih pitanja institucionalizuje kroz opštinski parlament. Ovo je način da borba bude vidljiva ne samo kroz sporadične akcije i na društvenim mrežama, već da se stvari rešavaju sistemski i dugoročno“, rekao je Miketić.\nOn kaže da je lista koju predvodi „odlučna da opština Stari Grad kao poslednji bastion odbrane, ne padne u ruke onih koji su razorili svaku instituciju, grad i mesto u Srbiji“ i da su se pokretači ideje „udružili u zajedničku inicijativu za lokalne izbore da građanima koji ne razumeju ideju bojkota ponude nova rešenja – upravljanje opštinom po meri građana“.\n„Udružena sa Pokretom slobodnih građana, koji nam je izašao u susret i operativno i logistički joj pomogao, ova inicijativa planira da komunalne i komšijske probleme raznih delova opštine uveže u jednu celinu i rešava kroz lokalni parlament“, naglašava Miketić.\nParalelno sa predajom liste za lokalne izbore biće objavljen i jedinstveni program pod sloganom „Srce grada – Za novi puls“, čija će orijentacija, po ugledu na moderne evropske gradove i iskustva participativnih politika, ponuditi rešenja za akutne probleme i strateško promišljanje budućnosti razvoja ove opštine.\n„U želji da omogući lakše i transparetnije učešće svih građana, uvede procedure „otvorenog“ odlučivanja i zaustavi devastacija kvaliteta života u centru grada, ova politička opcija smatra da će uspeti da ponudi nešto novo na ovdašnjoj izbornoj sceni“, rekao je Miketić.\nLista „Srce grada“ je, kako navode njeni osnivači, skup istaknutih, neukaljanih i van politike ostvarenih pojedinaca, aktivista, profesora, umetnika i sportista, kao i nekolicine komšijskih i nestranačkih inicijativa koji se godinama unazad bore za očuvanje Starog Grada i pristojan život dostojan centra jedne evropske prestonice.\n„Do juče smo bili pobunjeni protiv seče drveća na Kalemegdanu, neplanskog popločavanja i zatvaranja ulica, uništavanja Studentskog i drugih parkova, nesnosne noćne buke, izmeštanja trolejbusa i linija prevoza, divlje gradnje i korumpiranih institucija, a sada ćemo imati priliku da se borimo za svoje ideje. Verujemo da ćemo biti beogradska tvrđava za sve vrste varvara“, dodao je on.\nDetaljan program po tačkama po kojima će delovati, od kojih su najvažnije transparentna potrošnja novca uz građansku participaciju, javni prevoz i mobilnost, ekologija, uređenje turističkog haosa, buka, kultura, biće predstavljen građanima kroz otvorene debate u narednim nedeljama kampanje.\nSve o predstojećim izborima čitajte na stranici Izbori 2020.\nGrađanske inicijativeIzbori 2020lokalni izboriPokret slobodnih građanaPSGStari grad


Zbog korona virusa mijenjaju se odnos prema muslimankama i zakoni – Islamofobija\nPočetna / Pozitivno / Zbog korona virusa mijenjaju se odnos prema muslimankama i zakoni\nAnna Piela, istraživačica sa Univerziteta Northwestern u Illinoisu u SAD-u, provela je studiju na 38 žena koje nose nikab , uglavnom državljankama Britanije i Amerike Getty Images\nRedakcija 19/04/2020\tPozitivno, Svijet 280 Pregleda\nStudija otkriva da je korona virus vratio poštovanje prema ženama koje nose veo preko lica.\n”Više me ne gledaju poprijeko zbog nikaba i rukavica na rukama. Svi odjednom to razumiju”, dodala je. Jameelah, muslimanka iz Francuske, također je naglasila da ju je trenutna situacija u svijetu zaštitila od bilo kakvih “zlobnih komentara”.\nU tom kontekstu, studija je pokazala da muslimanke koje nose islamsku odjeću (nikab ili maramu na glavi), u zemljama gdje ne živi većinsko muslimansko stanovništvo, često budu meta napada. Također je istaknuto da je, prema američkoj studiji iz 2017. godine provedenoj na 40 muslimanskih žena, 85 posto njih bilo izloženo verbalnom nasilju, a 25 posto fizičkom nasilju.\nGuverner Georgije bio je primoran da izmijeni zakon iz 1951. Reuters/Ilustracija\nKorona virus je primorao guvernera Briana Kempa da u Georgiji u kojoj danas ima 15.260 pozitivnih i 570 umrlih, izmijeni zakon iz 1951. godne, koji se odnosio na Ku Klux Klan čiji su članovi širom svijeta pod prepoznatljivim maskama, između ostalog, linčovali oslobođene robove.\nGuverner je potpisao naredbu koja stanovnicima 11. savezne države po broju umrlih, dozvoljava da nose kapuljače, maske i sve ostalo što bi ih štitilo iako bi im skrivalo identet, a da ne moraju da brinu da će biti krivično gonjeni po zakonu uvedenom zbog zlodjela KKK, prenosi Tanjug.\nProtesti zbog mjera u Michiganu\nS druge strane, u Južnoj Dakoti guvernerka Kristi Noem, koja je ranije omalovažavala savezne mjere u cilju sprečavanja širenja epidemje govoreći da “Dakota nije New York” – danas ima ozbiljan problem, pišu američki mediji. Broj pozitivnih na novi korona virus u toj ruralnoj državi je za desetak dana porastao sa 129 na 988. Uz sve, zbog pojave virusa i jednoj fabrici za preradu mesa, pozitivno je 300 radnika, zbog čega je Dakota postala riijetka zemlja sa najvećim pojedinačnim žarištem.\nU Michiganu, koji je u prve tri najugroženije savezne države u SAD-u, sa 28.000 pozitivnih i 1.920 mrtvih, hiljade vozača i građana je u glavnom gradu Lansingu protestovalo zbog mjera kojim bi trebalo spriječiti širenje epidemije. Organizatori takozvane “Operacije Gridlock” navode da im država neće biti dadilja, da su svi dobro naučili lekcje i da znaju sta je društvena distanca i kako da se čuvaju.\n“Karantin je za bolesne, a kada zdravim ograničavaš slobodu kretanja to je tiranija”, rekla je organizatorica Meshawn Maddock, prenosi New York Post i dodaje da je razlog za proteste zabrinutost za ekonomiju ali i to što neki ljudi, kako kažu, zbog mjera ne mogu da idu ni kod ljekara, piše Al Jazeere.\nPrethodna Živjeti islam: Srbija – Srbi islamske vjere\nSlijedeća Indija: Pandemija pretvorena u islamofobnu teoriju zavjere


BIO NA MESTU SUVOZAČA Uhapšen policajac (24) kod koga je pronađena droga\nSlužbenici Kriminalističke policije Ministarstva unutrašnjih poslova Srednjobosanskog kantona uhapsili su 24-godišnjeg policajca kod kojeg su pronašli drogu.\nKako je potvrdio Hasan Hodžić, portparol policijskog komesara MUP-a SBK, policajca K. L. iz Kiseljaka čeka i krivični i disciplinski postupak. Akciju su izveli službenici sektora Kriminalističke policije i Tima za borbu protiv zloupotrebe opojnih droga.\n– Navedeni službenik je kontrolom i pregledom putničkog vozila zatečen na mestu suvozača, kojom prilikom je dobrovoljno predao tri PVC vrećice u kojima se nalazila materija za koju se sumnja da je opojna droga kanabis. Zbog postojanja sumnje da je počinio krivično delo neovlaštena proizvodnja i stavljanje u promet opojnih droga protiv istog slijedi poduzimanje zakonom propisanih mera i radnji – rekao je Hodžić, prenosi Avaz.\nPolupao frižider i šajbu na "fiatu", pa mu policija pronašla drogu\nU AUTOMOBILU SKRIVAO 20 KILOGRAMA SKANKA Kod muškarca iz Čajniča nađena droga vredna 70.000 KM\nPUNA TORBA DROGE Kod Sarajlije pronađeno osam kilograma marihuane i amfetamina\nPronađeni zasadi kanabisa, policija traga za osobama koje su ga zasadile\nSvi pričaju o tati koji se zbog sina prerušio u Elsu: "Ovo je suština roditeljstva", govore mu, a vi ćete se zbog ovoga dobro zamisliti


RTCG - Radio Televizija Crne Gore - Nacionalni javni servis :: Politika :: "Saradnja stub stabilnosti i prosperiteta regiona"\n04. 03. 2019. 15:50 >> 15:25 0\nDARMANOVIĆ - ANTONIONE\n"Saradnja stub stabilnosti i prosperiteta regiona"\nRegionalna saradnja predstavlja jedan od stubova dugoročne stabilnosti i prosperiteta regiona, stoga će Crna Gora, kao odgovoran i pouzdan partner, nastaviti da aktivno doprinosi radu Centralno-evropske inicijative (CEI), poručio je ministar vanjskih poslova Srđan Darmanović.\nKako navode, Darmanović se sastao sa novoizabranim generalnim sekretarom CEI Robertom Antonioneom.\nDarmanović je čestitao Antonioneu stupanje na dužnost, te izrazio uvjerenje da će CEI, za vrijeme njegovog mandata, osnažiti ulogu kredibilnog aktera posvećenog daljem povezivanju i jačanju evropske perspektive država regiona.\n"Regionalna saradnja predstavlja jedan od stubova dugoročne stabilnosti i prosperiteta regiona, stoga će Crna Gora, kao odgovoran i pouzdan partner, nastaviti da aktivno doprinosi radu CEI-a", rekao je Darmanović.\nAntonione je izrazio zadovoljstvo ulogom i proaktivnim pristupom Crne Gore u CEI-u, pohvalio posvećenost naše države regionalnim mehanizmima saradnje.\n"Crna Gora predstavlja simbol dobrih odnosa u regionu, što je i prepoznato u međunarodnoj zajednici", kazao je Antonione.\nZajednički je izraženo zadovoljstvo najavljenim potpisivanjem Memoranduma o saradnji sekretarijata CEI-a i Jadransko-jonske inicijative (JJI), koje će, u okviru crnogorskog predsjedavanja, biti upriličeno na sastanku ministara vanjskih poslova JJI-a u maju 2019. u Budvi.\nDarmanović je ukazao na značaj uspostavljanja Međunarodnog instituta za održive tehnologije na prostoru Jugoistočne Evrope u kontekstu regionalnog napretka u oblasti nauke, inovacije i tehnologije.\nAntonione je naglasio da CEI u potpunosti podržava osnivanje Instituta, te ukazao na potencijalne oblasti saradnje dvije organizacije u narednom periodu.\nMinistarstvo vanjskih poslova Srđan Darmanović CEI Roberto Antonione


Skupština Srbije: Školska godina počinje himnom, velike kazne u slučaju nepoštovanja zakona - mojKontakt portal - Radio Televizija Kontakt\nSkupština Srbije: Školska godina počinje himnom, velike kazne u slučaju nepoštovanja zakona\nSkupština Srbije usvojila je večeras set zakona iz oblasti obrazovanja, među kojima su izmjene i dopune Zakona o osnovama sistema obrazovanja i vaspitanja koje definišu da školska godina počinje 1. septembra himnom Srbije.\nU slučaju da obrazovna ustanova ne izvede himnu moraće predviđene su novčane kazne od 100.000 do million dinara.\nU zakonu se navodi da se učenik ocjenjuje najmanje četiri puta u polugodištu u osnovnom, i tri puta u srednjem obrazovanju.\nSkupština je usvojila Zakona o inovacionoj delatnosti, kojim je, između ostalog, predviđeno uspostavljenje mreže naučno-tehnoških parkova.\nMinistar prosvjete, nauke i tehnološkog razvoja Branko Ružić rekao je da su zakonom definisani subjekti nacionalnog investicionog sistema.\n– To su inovativni objekti, startap centri, nosioci inovacione djelatnosti i spinofovi, zatim subjekti inovacione infrastrukture, neučno-tehnoški parkovi i organizacije za podršku startapovima – rekao je Ružić u raspravi.\nGovoreći o izmjenama Zakona o srednjem obrazovanju, Ružić je naveo da se on usaglašava sa Zakonom o osnovama sistema obrazovanjai vaspitanja.\nKako je objasnio, usaglašavanje se odnosi na odredbe koje se tiču uvođenja drzavne mature.\n– Komisija za praćenje aktivnosti uvođenja državne mature u obrazovni sistem je donijela odluku o pomjeranju roka za primenu državne mature na 2022/2023.godinu za trogodišnje srednje škole, odnosno 2023/2024.godinu za opštu umjetničku i stručnu maturu – rekao je Ružić.\nKada je riječ o izmjenama i dopunama Zakona o predškolskom vaspitanju i obrazovanju, izmjene se, kaže, vrše u cilju usaglašavanja sa odredbama zakona kojim se uređuju osnove sistema obrazovanja i vaspitanja radi unapređivanja pojedinih rješenja.\nDopune zakona se, dodaje Ružić, odnose na mogućnost ostvarivanja programa na stranom jeziku, odnosno dvojezično na stranom jeziku i na srpskom jeziku ili na stranom jeziku i jeziku nacionalne manjine, javlja Tanjug.\n“Nebesa” – film Srđana Dragojevića u svim bioskopima\nJapanac napravio TV ekran koji može da se liže i osjeti ukus hrane


Analitičarka Fridom Hausa: Nezavisni mediji neka nastave da dižu uzbunu\nRukmani Batija, istraživač Fridom Hausa.\nNezavisni novinari u Srbiji moraju da nastave da rade svoj posao i "dižu uzbunu" zbog političkih pritisaka, znajući da imaju podršku u međunarodnom civilnom sektoru, poručila je u razgovoru za Glas Amerike Rukmani Batija, istraživač Fridom Hausa.\nU blogu koji je objavila urednica Fridom Hausa Šenon O'Tul, pod nazivom “Vapaj za pomoć nezavisnih medija u Srbiji”, govori se o problemima sa kojima se u radu suočavaju nezavisni mediji u Srbiji i kritikuje režim predsednika Aleksandra Vučića. Analitičarka Rukmani Batija podseća da Fridom Haus, u slučaju Srbije, u poslednje četiri godine beleži značajan pad slobode medija.\n„Novinari se suočavaju sa sve većim zastrašivanjem, maltretiranjem, u nekim slučajevima su i mete nasilnih napada, medijima pada profit od reklama, nameću im se porezi kada kritikuju vladu. Cilj je da se u suštini potisnu opozicioni glasovi, glasovi koji su kritični prema Vučićevoj vladavini. I to su ozbiljne crvene zastave kada je riječ o slobodi medija u Srbiji. 2016. godine, Srbija je zabeležila jedan od najvećih padova u slobodi medija, na globalnom nivou, i to računajući 199 država i teritorija koje procjenjujemo u našem izvještaju. Razlog zašto smo objavili blog je zato što smo prošle nedelje vidjeli nešto veoma jedinstveno u slučaju Srbije. Vidjeli smo da je oko 150 nezavisnih medija i međunarodnih i nevladinih organizacija koordinisalo zajendičku akciju „Stop medijskom mraku“. U suštini, kroz to izuzetno partnerstvo, tokom akcije, pristup nezavisnim srpskim medijima je bio nemoguć. To je bila veoma snažna poruka, koja je imala odjeka na unutrašnjem i međunarodnom planu i zaista je ukazala na probleme s kojima se mediji suočavaju u Srbiji“.\nPredstavnica Fridom Hausa kaže da je pre svega važno da mediji nastave da rade svoj posao.\n„Razlog što vide ovaj pritisak i pokušaj da se smanji prostor slobodnih medija u Srbiji je što izveštavajau o pitanjima o kojima Vučićev režim ne želi da se izveštava, o korupciji, skandalima, lošem upravljanju vladinih fondovima, lošim vladinim odlukama, to je tačno ono što režim ne želi da se obelodanjuje. Zato je važno da nastave da rade svoj posao kao dobri novinari i izveštavaju o tim pitanjima. Drugo što je važno je znati da mediji u Srbiji imaju partnere u civilnom društvu, postoji međunarodno prisustvo u Srbiji i mnogo napora da se podrže mediji u Srbiji i važno je da ne budu izolovani i nastave akcije kakve smo videli prošle nedelje, stvaraju parnterstva i koalicije, nastave da se oglašavaju i podižu uzbunu. EU i OEBS su u prošlosti objavljivali saopštenja u kojima su osudjivali režim zbog suzbijanja slobode štampe i važno je da medjunarodne grupe nastave da to rade, posebno ako se nastave flagrantna kršenja te slobode."\nDok civilni sektor ukazuje na probleme, zapadne vlade nerado kritikuju predsednika Vučića koga vide kao partnera i pružaju mu podršku zbog regionalne politike i percepcije da neguje dobrosusedske odnose i održava stabilnost u zemlji i regionu. Postavlja se pitanje ko može da zaštiti nezavisne novinare u Srbiji?\n„Upravo to vidimo sada, ova akcija protiv „medijskog mraka“ je izazvala toliko publiciteta, vidimo da postoji inicijative da se prepoznaju problemi u Srbiji, a Fridom Haus je konstatovao da je prošla godina bila posebno loša za medije u Srbiji i mislim da zahvaljujući naporima civilnog društva i medija, podizanjem uzbune sada, da ćemo videti veće napore medjunarodnih tela i medjunarodnih grupa za zaštitu ljudskih prava i medijskih sloboda da se skrene pažnja i reaguje na taj problem“, kaže Batija.\nU blogu Fridom Hausa govori se o finansijskim pritiscima na novinare kao i pritisku na strane ambasade da smanje finansijsku podršku nezavisnim medijskim kućama koje kritikuju politiku vlade i predsednika.\n“To je pitanje s kojim se suočavaju mediji širom sveta. U Srbiji, vlada kontroliše značajan deo profita od marketinga i nezavisni mediji moraju da budu kreativniji u pronalaženju izvora finansiranja. Jedan od tih izvora je međunarodno finansiranje. Srbija dobija značajan deo međunarodne pomoći, za medijsku obuku, razvoj medija i moguće je da, imajući u vidu nove probleme s kojima se suočavaju mediji u Srbiji, da ćemo vidjeti nove kanale za međunarodno finansiranje kojim će se rešavati pitanje troškova ukupnog rada medija, a ne medijske obuke ili obrazovanja što je obično bio slučaj u Srbiji”, konstatuje predstavnica Fridom Hausa.\nIako sam američki predsednik Tramp ima antagonistički odnos sa nekim medijima, Batija kaže da nema nagoveštaja da će se američka politika u odnosu na medije u Srbiji i širem regionu promeniti.\n“Ne vidimo saopštenja agencija koje podržavaju trening i finansiranje medija u regionu Balkana i samoj Srbiji koja bi nagovestila bilo kakvu promenu. SAD su i dalje predane očuvanju ključnih stubova demokratije a jedan od tih stubova je sloboda štampe.”


Društvene mreže, 11.02.2022, 07:30 AM\nTwitter je obavestio američkog senatora Rona Vajdena, demokratu iz Oregona, da prekida poslovanje sa švajcarskom kompanijom Mitto AG čije je usluge koristio za slanje poruka sa jednokratnim kodovima za dvofaktornu autentifikaciju.\nPrema rečima jednog od Vajdenovih saradnika, kompanija je senatoru rekla da prelazi na drugi servis, ali izgleda da još uvek nije u potpunosti prestala da koristi usluge kompanije Mitto. U tom cilju zloupotrebljavala se poznata slabost u telekomunikacijskom protokolu poznatom kao SS7 ili Sistem signalizacije 7. Od 2016. je poznato da se veliki bezbednosni nedostaci u SS7 mogu koristiti za slušanje razgovora, čitanje poruka i praćenje lokacije korisnika.\nU decembru se saznalo da je suosnivač i direktor kompanije Mitto AG Ilja Gorelik prodavao vladama pristup mrežama kompanije, omogućavajući im da lociraju osobe od interesa, i da tajno nadziru i prate mobilne telefone. Ovo se otkrilo zahvaljujući bivšim radnicima i klijentima firme.\nTwitter je naveo medijske izveštaje kao motiv svoje odluke o prekidu poslovanja sa švajcarskom kompanijom.\nMitto je jedna od nekoliko kompanija koje isporučuju jednokratne kodove koje internet kompanije koriste za proveru identiteta prilikom prijavljivanja na njihove servise. Twitter nije jedina kompanija koja sarađuje sa Mitto AG. Među klijentima kompanije su i Google, WhatsApp, TikTok, Telegram i druge, ali kako piše Bloomberg, nekoliko kompanija je već prekinulo saradnju sa švajcarskom kompanijom.\nTwitter je odbio da komentariše medijske izveštaje, a portparol kompanije Mitto rekao je u saopštenju za medije da kompanija ni zvanično ni nezvanično ne otkriva informacije o svojim poslovnim partnerima.\nPortparol Mitto je rekao da kompanija nije bila uključena u bilo kakav posao nadzora i da je pokrenula internu istragu „kako bi utvrdila da li su njihova tehnologija i poslovanje ugroženi” i da će preduzeti korektivne mere ako bude potrebno. Predstavnici kompanije su navodno obavestili neke klijente da Gorelik više nije uključen u rad kompanije, iako je i dalje naveden na veb sajtu kao generalni direktor.\nPrema pisanju Bloomberga, početkom godine Google je rekao Vajdenu da je upozoren da je Mitto navodno izvlačio korisničke šifre da bi pomogao nadzoru koji sprovode strane vlade. Bloomberg je pitao Google o komunikaciji sa Vajdenovom kancelarijom, ali nije dobio odgovor u vezi sa optužbama na račun kompanije Mitto. Portparol Googlea je ipak rekao da kompanija prati istragu u Švajcarskoj i da „neće oklevati da preduzme hitne mere ako nove činjenice izađu na videlo“.\nNaime, nakon istrage FBI koju je pokrivalo 60 medija u desetak zemalja, švajcarski savezni komesar za zaštitu podataka i informacije otvorio je istragu o radu kompanije Mitto, koja tek treba da se završi.


BH TechLab platforma predstavljena studentima Fakulteta saobraćaja i komunikacija UNSA u Sarajevu – BH Tech Lab\nBH TechLab platforma predstavljena studentima Fakulteta saobraćaja i komunikacija UNSA u Sarajevu\nNakon potpisivanja Memoranduma o razumijevanju BH Telecom i Fakultet saobraćaja i komunikacija UNSA organizirali su radionicu za studente završnih godina Fakulteta i studente master studija gdje im je prezentirana BH TechLab platforma.\nSvi prisutni su ovom prilikom imali mogućnost kroz prezentaciju BH TechLab-a koju su održali Haris Lučkin, direktor Direkcije za razvoj i brend ambasador BH TechLab-a i Selma Prolić, upoznati se i sa drugim platformskim rješenjima i uslugama BH Telecoma:\nFintech – OPA;\nBH ContentLab – Platformom za produkciju audio-vizuelnih sadržaja,\nRazvoj projektnih IKT rješenja – B2B i B2G – BHT kao sistem integrator;\nSmartLab – pametnim IoT rješenjima: smart parking, smart metering, lightening i waste – komercijalno (senzori i aplikacije), pametna klupa.\nNa radionici je detaljno prezentiran i Javni poziv za prijavu poslovnih inicijativa i projekata sa metodologijom ocjenjivanja prijava – svi zainteresovani su dobili poziv da se prijave na Javni poziv ukoliko žele svoju ideju plasirati uz sinergijski rad sa timom BH Tech Laba te omogućiti sebi prostor za rad, razvoj i rast svojeg biznisa.\nS obzirom da je u posebnom fokusu Fakulteta saradnja sa privredom i kompanijama u kojim studenti obavljaju obaveznu i fakultativnu praksu, kroz ovu saradnju mladi i kreativni ljudi sa idejama i poslovnim inicijativama dolaze do podrške za brži razvoj svojih projekata.


Radio M – Hit Radio › Divanhana u aprilu otvara novu koncertnu turneju\nBosanskohercegovački sevdah bend Divanhana ovog mjeseca započinje koncertnu turneju koja će obuhvatiti gostovanja ovog popularnog sastava u Kanadi, Francuskoj, Holandiji, Belgiji i Sloveniji.\nNovu koncertnu sezonu otvorit će serijom koncerata u Kanadi i to 5. aprila u Ottawi, dan kasnije u Torontu, te 13. aprila u Vancouveru u magičnom izadnju Christ Church katedrale.\n“Nakon objavljivanja našeg posljednjeg studijskog albuma od strane britanskog ARC musica, dobili smo po prvi put priliku da naša muzika putuje širom planete i biva dijelom televizijskog i radijskog etera globalnih medijskih mreža. Sjećam se da smo bili oduševljeni činjenicom da su se mnoge sevdalinke sa našeg izdanja redovno emitovale u medijima širom Kanade, te više sedmica bivale na vrhu world music lista u ovoj, za nas jako dalekoj zemlji”, izjavio je za naš portal pijanista benda Neven Tunjić.\nOn je istakao da su par godina kasnije dobili priliku da njihovu muziku koncertno prezentiraju u fantastičnim dvoranama u Otavi, Torontu i Vankuveru.\n“Dolazimo u ovu divnu zemlju sa novim repertoarom, novom članicom i jednim sasvim novim zvukom, i mnogo se radujemo apriliskim koncertima, koji će se pored Kanade, realizovati i širom našeg kontinenta“ izjavio je za naš portal pijanista benda Neven Tunjić”, dodao je Tunjić.\nNakon koncerata u Kanadi, bend će nastaviti svoje koncertne aktivnosti širom Evrope, te ih očekuju nastupi 23. aprila u Veleniju i 24. aprila u Ljubljani u Sloveniji, nakon čega će biti učesnici sjajnih festivala Walcome a Tziganie u Francuskoj i Balkan Traffik u Belgiji, te će svoje aprilsko putovanje krunisati koncertom u Roterdamu 28. aprila.


Na V Međunarodnoj konferenciju liberala pod nazivom „Saradnja liberala u susret evropskih izbora” koja će se održati 3. i 4. aprila 2014. u Poreču (Hrvatska) će učestvovati Predsjednik Liberalne partije Andrija Popović. Predsjednik LP će govoriti u uvodnom izlaganju 4.aprila na okruglom stolu "Proširenje evropske unije i saradnja između liberala jugoistočne Evrope i Evropske unije” .\nKonferenciju organizuje Istarski demokratski sabor, član vladajuće hrvatske koalicije, pod pokroviteljstvom evropske liberalne stranke ALDE – Savez Liberala i Demokrata za Europu.\nPeto izdanje Međunarodne konferencije liberala objediniće najbolje prakse na području saradnje među liberalima te će omogućiti dublje razumijevanje uticaja saradnje na predstojećim izborima za Evropski parlament.\nSinoć je u Podgorici održana III sjednica Predsjedništva Liberalne partije Crne Gore. Predsjedništvo, kojim je predsjedavao Andija Popović, analiziralo je aktuelnu političku situaciji u Crnoj Gori i poziciju liberala, kako na državnom, tako na lokalnom nivou.\nNa sjednici Predsjedništva, planirane su aktivnosti koje će biti organizovane i sprovedene u procesu pripreme za lokalne izbore koji će se 25 maja ove godine održati u 12 crnogorskih opština. Članovi Predsjedništva razmotrili su ponuđene modele nastupa Liberalne partije na ovim izborima i odredili koordinatore koji će pratiti tok i realizaciju predizborne kampanje i sprovođenje zaključaka Predsjedništva i Glavnog odbora Liberalne partije. Određeni su koordinatori za sljedeće gradove za Podgoricu i Danilovgrad potpredsjednik Zdravko Šoć, za Bar potpredsjednica Dubravka Vujičić, a za opštine Bijelo Polje i Pljevlja potpresjednica Satka Hajdarpašić, , u opštinama, Plav Gusinje i gradskoj opštini Tuzi za koordinatora određen je generalni sekretar Liberalne partije Esad Šainović.\nPredśednik Mladih liberal Crne Gore sastao se u Skoplju sa predstavnicima Mladih liberalnih demokrata Makedonije, predśednikom Bobanom Jankoskim i međunarodnim sekretarom Emirom Ćorićem.\nPrilikom susreta mladi liberali razgovarali su o iskustvima svojih država u procesu političkih i društvenih reformi te perspektivi regiona u evro-atlanskom integracionom procesu i doprinosu liberal takvim kretanjima. Oni su potvrdili značaj promocije liberalne politike i načela političkog djelovanja na Balkanu te neophodnost postojanja snažne liberalne opcije u svim državama regiona, koja mora biti nosilac modernih i progresivnih ideja i društvenih stavova.\nPredśednik MLCG, Ammar Borančić\nNapisano 21 mart 2014 .\nLiberalna partija je povodom učestalog pojavljivanja pojedinih nepostojećih političkih subjekata, u udarnim terminima TVCG, uputila Protestno pismo Predsjedniku Savjeta RTCG - Dušanu Simonoviću, Generalnom direktoru RTCG - Radu Vojvodiću, Direktorki TVCG - Radojki Rutović. Pismom Liberalna partija zahtijeva od Savjeta RTCG odgovornost svih koji učestvuju u najnovijoj političkoj ujdurmi. Liberali zahtijevaju od Savjeta da sprovede istragu i saopšti da li se radi o finansijskoj, ili političkoj korupciji, ili kombinaciji ta dva slučaja, a isti odgovor tražimo i od nadležnih državnih organa. Takođe, u Skupštini Crne Gore je zbog urađenih propusta, LP pokrenula proces traženja odgovornosti menadžmenta Javnog servisa. Očigledno je da u potezima koje sprovodi menadžment TVCG postoji potpuna politička pristrasnost koja favorizuje neformalnu grupu građana predvođenu ambasadorom na nerezidentnoj osnovi Vlahovićem,koji imaju ambiciju da osnuju nekada političku stranku.Time nanose direktnu štetu ne samo LP, već i cjelokupnoj javnosti, jer njihovi prilozi o grupi građana, predstavljaju očitu namjeru zamjene političkog identiteta s ciljem unošenja zabune u javno mnjenje. Ovakvim čestim prilozima TVCG kao kuća sa nesumljivim pedigreom, definitivno gubi objektivnost u radu i svrstava se na stranu familijarnih sopstveničkih odnosa koji ne smiju biti motiv niti pokretač u njihovom radu.\nInicijativa o dodjeli penzija ili naknada majkama sa troje i više djece\nStop političko - tajkunskoj mafiji


Dan Nature 2000 tokom Evropske zelene nedelje – EU Project Preparation Facilities\nOčuvanje biodiverziteta veoma je važno u borbi za zdravu životnu sredinu, jedan je od zaključaka nakon Dana Nature 2000 u Botaničkoj bašti „Jevremovac“ u Beogradu.\nDogađaju su prisustvovali državna sekretarka u Ministarstvu zaštite životne sredine Jelena Tanasković i šef za saradnju Delegacije EU u Srbiji Ingve Engstrom, kao i brojni stručnjaci i profesionalci koji se bave zaštitom životne sredine.\nDržavna sekretarka u Ministarstvu zaštite životne sredine Jelena Tanasković izjavila je da je zaštita prirode izuzetno važna tema za Srbiju i za održiv razvoj zemlje, kao i za poglavlje 27 koje se odnosi na zaštitu životne sredine i klimatske promene.\n„Ministarstvo životne sredine ubrzano radi na unapređenju primene EU zakonodavstva u ovoj oblasti. U proceduri su izmene i dopune Zakona o zaštiti prirode, radimo na novoj Uredbi o ekološkoj mreži i usvajanju Uredbe o oceni prihvatljivosti. Zaštita prirode je od nas od izuzetnog značaja, želim da zahvalim evropskim partnerima na velikoj podršci koju nam u ovoj oblasti pružaju, kako u usklađivaanju propisa, tako i kroz projekat „EU za Naturu 2000 u Srbiji“. U Srbiji živi oko 43 odsto vrsta koje naseljavaju Evropu. Zato nam je važna podrška da kroz ovaj projekat identifikujemo potencijalna područja Natura 2000, jer je to preduslov za zaštitu prirode za članice EU, čemu Srbija teži“, rekla je državna sekretarka Tanasković\nTokom Dana Nature 2000 prikazane su aktivnosti i glavna dostignuća tokom dve godine sprovođenja projekta koji je posvećen zaštiti prirode i konverzaciji biodiverziteta. Srbija ima izuzetno bogat biodiverzitet, a tokom poslednje dve godine tim od 30 stručnjaka radio je na identifikaciji najboljih lokacija za zaštitu biljnih i životinjskih vrsta, kao i staništa. Te teritorije biće deo mreže Natura 2000, najveće mreže zaštićenih područja na evropskom kontinentu.\n„Zagađenje pogađa sve – kroz vazduh koji udišemo, vodu koju pijemo i zemlju na kojoj uzgajamo hranu. Nažalost, zagađenje je i jedan od glavnih razloga za gubitak biodiverziteta. Zbog toga su projekti poput „EU za Naturu 2000 u Srbiji“ veoma važni jer pružaju bitne informacije o najvrednijim vrstama i staništima u Srbiji, gde i zašto ih treba zaštiti i koje su koristi od očuvanja prirode“, rekao je Engstrom.\nOn je dodao da se pristup očuvanju i održivoj upotrebi Natura 2000 područja fokusira na ljude koji rade sa prirodom, a ne protiv nje.\nZaštita prirode je važna tema za Srbiju za primenu poglavlja 27 (zaštita životne sredine i klimatske promene) kao dela pregovaračkog procesa za pristupanje EU. Mreža Natura 2000 je ključni instrument za zaštitu biodiverziteta u Evropskoj uniji, uspostavljena da obezbedi opstanak najvrednijih vrsta i staništa i da osigura da evropski sistemi prirode ostanu zdravi i izdržljivi. Delegacija Evropske unije u Srbiji kroz različite projekte i tehničku pomoć pruža podršku Ministarstvu zaštite životne sredine u procesu tanspozicije evropskih direktiva o životnoj sredini u srpsko zakonodavstvo.


Iskustva iz formiranja POMAK-a predstavljana na FundCon konferenciji – POMAK\nIskustva iz formiranja POMAK-a predstavljana na FundCon konferenciji\nHome/Vesti/Iskustva iz formiranja POMAK-a predstavljana na FundCon konferenciji\nPrvi nacionalni fandrejzing kongres – FundCon, u organizaciji Omladinske prestonice Evrope Novi Sad 2019, održan je 15. decembra 2018. godine u zgradi Rektorata u Novom Sadu.\nIdeja kongresa, kažu u OPENSu, jeste da se u istoj areni, na jednakim pozicijama nađu pre svega predstavnici omladinskih i organizacija za mlade, donatori, donosioci odluka, privatne i društveno odgovorne kompanije. Ovo je prilika za umrežavanje, ali i sticanje novih znanja i veština kroz niz tematskih i info sesija, panele, radionice, kao i u okviru izlagačke zone.\nU okviru tematske sesije o socijalnom preduzetništvu predstavili smo iskustva Timočkog Omladinskog Centra, stečena prilikom formiranja Prostora za POMAK, kojim smo želeli da učesnike konferencije motivišemo za transformaciju organizacija civilnog društva zarad održivosti njihovih programa.\nKompletan izveštaj sa konferencije možete pročitati na sajtu OPENS-a: FUNDCON – PRVI NACIONALNI FANDREJZING KONGRES, takođe na istom sajtu u sekciji galerija možete pogledati i fotografije sa celokupnog događaja.\nBy Ivan Zivkovic|2019-01-11T10:46:44+01:0019 decembra, 2018|Vesti|Komentari su isključeni na Iskustva iz formiranja POMAK-a predstavljana na FundCon konferenciji


Metallica stigla u Beograd\nCrvena jabuka u Somboru 12. oktobra\n“Destiny’s Child” ponovo na okupu\nStiže novi album grupe No Doubt (video)\n“Bajaga i Instruktori” u Dubaiju 24. aprila\nRed Hot Chili Peppers na leto snima novi album\nMuzika, Zabava — By taty on May 8, 2012 6:50 pm\nČlanovi benda “Metallica” sleteli su na beogradski aerodrom “Nikola Tesla” oko 17 časova.\nIako ih je na aerodromu čekalo nekoliko obožavalaca i mnogo novinara, momci iz benda su odmah nakon izlaska iz aerodromske zgrade ušli u automobil i odvezli se ka Ušću, gde će vreme do večerašnjeg nastupa prosvesti u prostoru koji je iza koncertne bine napravljen specijalno za njih.\nPredstavnici oficijelnog fan kluba ovog benda u Srbiji su nosili zastavu, na kojoj je pisalo “Dobrodošli”, a čak su doneli i “dunjevaču”, ali od obezbeđenja nisu uspeli da priđu muzičarima.\nMetallica na binu izlazi oko 21 čas, a prema zahtevima menadžmenta benda zabranjeno je unošenje oružja, lanaca, nakita i odeće sa metalnim šiljcima, hrane i pića, vatrometa, lasera, sprejeva, navijačkih truba, kišobrana i profesionalne opreme za snimanje.\n“Metallica” se u Beogradu neće zadržavati, već će odmah po završetku koncerta odleteti put Poljske, gde će u Varšavi održati koncert prekosutra, 10. maja.\nTags: "Metalika", Bend, bend Metallica, grupa, Koncert, Koncert "Metalike" u Beogradu, Metallica, Metallica stigla u Beograd, Metallica večeras na Ušću, Muzika, Ušće\nNataša Bekvalac nastupila u providnoj majici u Splitu! (foto)\nZa svoj prvi nastup u Splitu pevačica Nataša Bekvalac je izabrala smelu odevnu kombinaciju, a odlučila je da ispod...


Pomoć grada Kraljeva - dezinfekcioni natrijum hipohlorit za Zrenjanin | Zrenjanin\n29. april 2020. 11:35:20\nPredstavnici jedinice Civilne zaštite opšte namene grada Zrenjanina juče su u Kraljevu preuzeli pomoć tog grada u vidu 200 litara natrijum hipohlorita, dezinfekcionog sredstva koje se, razblaženo vodom, svakodnevno koristi u prevenciji protiv zaraze koronavirusom. U ime Grada Zrenjanina na donaciji se zahvalio Miroslav Sladojević, šef Odseka za odbranu i vanredne situacije Gradske uprave i član Gradskog štaba za vanredne situacije, ističući da će ova pomoć na pravi način biti iskorišćena i značajno doprineti naporima koje naš grad svakodnevno čini na smanjenju rizika od nastanka i širenja zaraze izazvane koronavirusom. Kako je naveo, s obzirom da se od ponedeljka, 4. maja, očekuje otvaranje bašti ugostiteljskih objekata, izvršiće se dodatna dezinfekcija javnih površina u centru grada, i nastaviti s dezinfekcijom javnih ustanova i objekata, koju obavlja JKP “Čistoća i zelenilo”.\nGrad Kraljevo dnevno može da proizvede do tri puta više dezinfekcione tečnosti nego što se u ovom gradu potroši za 24 sata, pa je u cilju pomoći drugim gradovima i opštinama kojima je neophodan natrijum hipohlorit (NaOCl), u saradnji sa Stalnom konferencijom gradova i opština, opredelio ovo sredstvo svima koji podnesu zahtev. Preuzimanje je započelo 23. aprila i nastavlja se u skladu sa proizvodnim kapacitetima i potrebama. Do sada se Kraljevu obratilo 25 lokalnih samouprava, kojima je odobreno ukupno 8.140 litara natrijum hipohlorita, kažu u Štabu za vanredne situacije Grada Kraljeva.\nKraljevčani ovim putem na lep način uzvraćaju pomoć našem gradu, iskazanu tokom prošlogodišnjih katastrofalnih poplava, kada su Zrenjaninci među prvima ponudili pomoć i uputili ljudstvo i tehnička sredstva na najugroženije lokacije. Gradu Zrenjaninu i gradonačelniku Čedomiru Janjiću tim povodom je u Kraljevu uručena i posebna zahvalnica.\nZahvaljući, između ostalog, i adekvatnim preduzetim merama prevencije, izraženoj disciplini građana i poštovanju svih preporučenih mera u cilju sprečavanja širenja zaraze, Zrenjanin je među gradovima u Srbiji sa veoma malim brojem potvrđenih slučajeva zaraze izazvane koronavirusom. Prema poslednjim zvaničnim podacima Ministarstva zdravlja, u našem gradu zabeležena su 24 slučaja zaraze, bez smrtnog ishoda, što u odnosu na ukupan broj zaraženih na teritoriji Republike Srbije (8.497, na dan 28. april) iznosi svega 0,28 procenata.


Guteres osuđuje nedostatak višestranih rješenja - Glas Srpske\nSrna 21.09.2020 18:49\nNjUJORK - Generalni sekretar UN Antonio Guteres je, u govoru kojim je počeo samit Generalne skupštine UN povodom 75 godina od osnivanja svjetske organizacije, osudio nedostatak višestranih rješenja za globalne izazove.\n“Niko ne želi globalnu administraciju, ali moramo zajedno raditi da poboljšamo upravljanje svijetom. Potreban nam je mrežni multilaterizam u kojem porodica UN, međunarodne institucije, regionalne organizacije, trgovinski blokovi i drugi rade zajedno i efikasno”, naglasio je Guteres.\nSamit UN održava se usljed pandemije virusa korona zbog koje se postavlja pitanje o globalnoj saradnji. Pozvano je oko 180 lidera da govori putem video-linka po tri minuta.\nSutra će lideri virtuelnim putem opširnije govoriti.\nAdministracija američkog predsjednika Donalda Trampa povodom 75 godina od formiranja UN objavljuju nove sankcije Iranu za koje navode da su odobrene u UN. To je stav sa kojim nije saglasna većina zemalja


Sindikati metalskih radnika, radnici u metalnoj i autoindustriji Njemačke, izvojevali su novu veliku pobjedu i nakon dugih pregovora sa rukovodstvom velikih kompanija izborili se za novo povećanje plata svim zaposlenim. Moćni sindikati metalne industrije u Njemačkoj, koji imaju više od 900 000 članova, uspjeli su nakon protesta upozorenja ne samo da povećaju plate svim zaposlenim, već i da se izbore za smanjenje broja radnih sati u nedelji za određene kategorije. Poslodavci su nakon dugih pregovora pristali na povećanje plata i do 4%, a sindikati i radnici su imali značajnu podršku medija i institucija.\nIako su plate radnika i životni standard građana u Njemačkoj među najboljim u svijetu, radnici i njihovi sindikalni predstavnici stalno se bore za poboljšanje položaja zaposlenih, povećanje plata, manji broj radnih sati, bolje osiguranje i duži period trudničkog odsustva za majke i mlade roditelje.\nIz godine u godinu privreda dodatno jača, izvoz i proizvodnja rastu, a uprkos milionima radnika i stanovnika koji se useljavaju iz svih krajeva svijeta, želeći da žive u sigurnoj i stabilnoj državi, broj nezaposlenih je na istorijskom minimumu i gotovo svi u Njemačkoj uspjevaju da nađu pristojno ili dobro plaćeni posao. Budžetski suficit SR Njemačke u 2016. iznosio je 24 milijarde evra, i najveći je od ujedinjenja 1990 godine, a spoljnotrgovinski suficit u 2016. iznosio je čak 297 milijardi evra, prestigao je kineski i ponovo postao najveći u svijetu. Tradicionalna njemačka disciplina, odgovornost, upornost, sloga, posvećenost kolektivnim interesima, dobro obrazovanje, pozitivna selekcija i pravna država koja funkcioniše besprijekorno, doveli su do toga da samo nekoliko decenija poslije poraza u ratu i velikog razaranja Njemačka postane vodeća ekonomska supersila, i da naši ljudi već početkom 60-ih odlaze u Njemačku zbog sigurnosti i dobre zarade.\nUprkos dobrom životnom standardu, stalnom napretku i odličnim ekonomskim rezultatima, Vlada i kancelarka Angela Merkel nije dobila dovoljno glasova da samostalno formira vladu, jer Nijemci uvijek žele bolje i više, i oštro kažnjavaju svaku grešku političara na vlasti.\nSa druge strane, što je kod nas ekonomska, privredna i politička situacija gora, što vlast pravi više skandala i gafova, uvodi više nameta i akciza, to je snažnija a popularnost joj raste. To se može opisati samo kolektivnom socio-patologijom i poremećajima koji se trebaju detaljno analizirati kako bi se utvrdio uzrkok društvenih anomalija i devijacija.\nProšle su 23 godine od završetka rata, a opšta, privredna, demografska i ekonomska situacija kod nas je gora nego u prvim posleratnim godinama obnove. Nezaposlenost mladih je među najvećim u svijetu, privreda je na koljenima a i ono malo proizvodnih preduzeća grca u dugovima i postepeno se gasi. Republika Srpska je u opštoj otimačini ostala čak i bez Robnih rezervi, u slučaju prirodne nepogode država ugroženim ne može da ponudi ni koncervu paštete i mesnog nareska pomoći, ali to nikog puno ne brine.\nBeskrupulozna oligarhija na vlasti zarobila je sve institicije i zbog toga nekažnjeno radi šta hoće. Pljačka države i prirodnog bogatstva postala je otvorena i očigledna, kompradori se ne boje ni države, ni Boga ni naroda. Građani su klonuli u apatiju, gube svaku nadu da će ovdje nekad biti bolje i normalno se živjeti, i zbog toga je počela prava seoba naroda. Zvanična statistika kaže da u BiH ima 505 000 siromašnih, a više od trećine stanovništva bori se za golo preživljavanje.\nIako je nezaposlenost ogromna, prosječna plata onih koji umaju sreću da rade u Republici Srpskoj i BiH čak 6 puta je manja nego u Njemačkoj, uslovi rada mnogo lošiji a mnogi radnici rade za minimalac i nemaju plaćene doprinose i zdravstveno osiguranje, ipak svi uporno ćute i trpe izrabljivanje do krajnjih granica. Niko se ne buni, ne protestvuje, ne pruža otpor mafiji i oligarhiji. Postavlja se logično pitanje šta je uzrok ovakvom stanju, i kako je moguće da se bune i protestvuju njemački radnici, koji imaju plate od nekoliko hiljada evra, dok naši metalni i ostali radnici u privredi ćute a imaju i 10 puta manja primanja? Čega se to bojimo, čime smo zarobljeni i ucijenjeni da ne smijemo da dignemo glas i borimo se za život dostojan čovjeka 21-og vijeka?\nSa ovakvim obiljem prirodnog bogatstva i malim brojem stanovnika, da smo iole organizovani, mogli bi živjeti bar približno dobro kao u Njemačkoj, Austriji i Švajcarskoj, ali nažalost postali smo žrtve nekoliko desetine porodica i tajkuna koji su mutnim poslovima stekli ogromno bogatstvo, i njime nas sada drže u pokornosti. Postavlja se pitanje kako nekoliko stotina bogataša može svezati i držati u pokornosti više miliona ljudi, međusobno nas zavađajući, podižući nacionalne tenzije i manipulišući neobrazovanim i siromašnim?\nUzrok ovakvog stanja, bezvoljnosti, predaje i letargije, svakako je u nedostatku osnovnih ljudskih i građanskih sloboda u društvu, snažnom medijskom pritisku i manipulacijama, stalnom izazivanju međunacionalnih tenzija, velikom broju neobrazovanih i funkcionalno nepismenih, te velikoj apatiji koja vlada među građanima. Poseban su problem mladi, koji su uvijek bili nosioci bunta i promjena, a danas su nažalost postali stubovi nakaradnog sistema.\nSve dok građani budu prihvatali i tolerisali nasilje i bezakonje, trpili nepravdu, kriminal i pljačku, teško se može očekivati bilo kakav napredak i oporavak društva.


Nemojte predugo čekati – kada upisati dete na prvi trening?\nOvo pitanje često čujemo, i sada se postavlja pitanje – da li je trening nešto što će sasvim malo dete da opterećuje ili je to nešto izuzetno pozitivno?\nOdgovor je da je najbolje vreme za početak bavljenja sportom oko četvrte godine života. Naravno, tada dete baš i ne zna šta će biti njegovo konačno opredeljenje, da li sutra kao profesionalnog sportiste ili jednostavno, kao rekreativca.\nGimnastika se tu nameće kao sjajan izbor zbog toga što je sa nje najlakše preći kasnije na rukomet, odbojku, tenis, plivanje ili bilo koju drugu sportsku disciplinu. Gimnastika daje osnove, i izuzetno povoljno utiče na psiho-fizički razvoj deteta.\nOno što je najgore, to je da dozvolite da se dete dosađuje, i da nema gde da ispolji energiju. Treninzi su sjajno mesto i da stekne nove drugare i da se rode veoma lepa prijateljstva koja ponekad traju i čitavog života.


Retail-it.info – portal o informacionim tehnologijama u trgovini Retail-it.info – portal o informacionim tehnologijama u trgovini – Personal magazin\nRetail-it.info – portal o informacionim tehnologijama u trgovini\nMarketing tim kompanije Service Plus zadužen za razvoj retail-it.info projekta od nedavno je otvorio sajt retail-it.info koji je tek u razvoju ali ima ogromnog potencijala. Sajt sakuplja vesti iz oblasti informacionih tehnologija…\nMarketing tim kompanije Service Plus zadužen za razvoj retail-it.info projekta od nedavno je otvorio sajt retail-it.info koji je tek u razvoju ali ima ogromnog potencijala. Sajt sakuplja vesti iz oblasti informacionih tehnologija u trgovini (podkategorije vesti su trgovinski lanci, biznis, tehnologije, POS sistemi itd.). Prema proračunima Service Plusa, već ima 6000 posetilaca mesečno iz raznih krajeva sveta, sajt će biti odlično mesto za informisanje “retailer”-a.\nRadi se isključivo o korisnoj informaciji, a Service Plus i sajt će u martu naredne godine organizovati 1.Serbian retail summit na kome će prisustvovati predstavnici Motorole, Datalogic-a, Toshibe, Wincor Nixdorf-a i ostalih vodećih kompanija iz ove oblasti.\nRetail-it.info – portal o informacionim tehnologijama u trgovini was last modified: November 23rd, 2009 by Redakcija\nUređaj za skladištenje podataka sa dva interfejsa: Verbatim eSATA/USB Combo SSD 32GB\nPrestigio takmičenje u fotografiji – vreme je za glasanje\nRedizajnirani Gmail dobio i novi Offline mode


Radio Tivat | Jelušiću nagrada „Evropski najmenadžer“ u oblasti turizma\n11 јул Jelušiću nagrada „Evropski najmenadžer“ u oblasti turizma\nPosted at 11:03h in Turizam\tby\tZora Krstovic\nDirektor Javnog preduzeća za upravljanjem morskim dobom Crne Gore Predrag Jelušić dobitnik je prestižne nagrade “Evropski najmenadžer i najkompanija” u oblasti turizma, koja mu je dodjeljena na ovogodišnjem tradicionalnom međunarodnom biznis forumu u Sarajevu.\nNagrada stručnog žirija pripada ljudima čije kompanije više godina zaredom postižu vanserijske rezultate. Stručni žiri Nezavisne evropske agencije za izbor i promociju najuspješnijih poslovnih ljudi i kompanija dodijelio je 30 biznis nagrada najuspješnijim menadžerima iz 14 zemalja Evrope, među kojima su se našli i naši najuspješniji privrednici.\nDirektor JP Morsko Dobro Predrag Jelušić, tom prilikom u Sarajevu je izjavio da je nagrada i veliko priznanje kompaniji na čijem je čelu, koja iz godine u godinu postavlja visoke standarde u kvalitetu turističih usluga u Crnoj Gori.\nOsim proglašenja najboljih, sarajevska manifestacija u čast biznisa protekla je i u znaku razgovora i dogovora poslovnih ljudi i predstavnika vlasti sa najviših nivoa o mogućim pravcima daljeg razvoja, unaprjeđenju ekonomije, bržem i većem regionalnom povezivanju, ekonomskim dometima i budućim šansama Jugoistočne i Srednje Evrope.


Održano testiranje pionira Nišavskog okruga | ODBOJKAŠKI SAVEZ NIŠAVSKOG OKRUGA\nHome\_Održano testiranje pionira Nišavskog okruga\nU okviru akcije Odbojkaškog saveza Srbije i Udruženja odbojkaških trenera Srbije, u sali OŠ "Miroslav Antić" održano je testiranje odbojkaša rođenih 2001. godine i mlađih. Tehnički organizator akcije bio je OS Nišavskog okruga. Pored klubova iz Nišavskog okruga (Niš, Pirot, Desetka i Stampedo) učešće u akciji uzeli su i pioniri OK Topličanin i OK Topličanin 97 iz Topličkog okruga i OK Dubočica iz Jablaničkog okruga.\nPrisutne su pozdravili Ljubodrag Brkić predsednik OS Nišavskog okruga, dr Bogdan Sretenović, predsednik UOTS, član IO OSS zadužen za testiranje pionira i koordinator muških reprezentacija OSS, i Ognjen Bulić, prvi trener muške pionirske reprezentacije Srbije.\nTestiranje su obavili Ognjen Bulić i Bojan Mihajlović, prvi i drugi trener muške pionirske reprezentacije Srbije, dr Ljuban Martinović, lekar svih nacionalnih selekcija, dr Bogdan Sretenović, predsednik UOTS, član IO OSS zadužen za testiranje pionira i koordinator muških reprezentacija OSS, i Nebojša Ivković, selektor pionirske reprezentacije Nišavskog okruga.\nCilj akcije OSS i UOTS je formiranje šireg spiska pionira za turnir kvalifikacija za premijerno Evropsko prvenstvo 2017, koji će se odigrati 13 – 16. aprila. Pioniri Srbije će igrati u B grupi u Crnoj Gori sa domaćinom i Hrvatskom.


Možete postati virtuelni baštovan u Minecraft-u, zarađujući 70 dolara na sat | PC Press\n18. mart 2021. 16. mart 2021. Tijana Barašević\nProvodite li puno sati na Minecraft-u i želite li da budete plaćeni za svoju kreativnost?\nZvuči malo verovatno, ali britanska firma zaista želi da angažuje virtuelne pejzažiste za najprodavaniju igru svih vremena i plaća oko 70 dolara na sat. Kako je izvestio CNN, ponuda dolazi iz britanske kompanije Whatshed? Oglas nastoji da „regrutuje kolektiv virtuelnih pejzažnih baštovana kako bi pružio profesionalne savete igračima koji žele da poboljšaju svoj otvoreni prostor tokom igre.“\nPotrebne ključne veštine uključuju radno znanje o Minecraft-u, veštine komunikacije, kreativni osećaj i strast za baštovanstvom na otvorenom. To je remote posao, pa će verovatno biti otvoren za podnosioce zahteva širom sveta, a iako nije neophodno, prethodno iskustvo u baštovanstvu je korisno. Posao od oko 70 USD po satu uključuje procenu trenutnog podešavanja klijenta i pružanje kreativnih povratnih informacija, stvaranje višestrukih dizajna za bilo kakva potencijalna buduća preuređenja. Uspešni kandidat takođe mora da obezbedi da klijenti ostanu u okviru svog budžeta, što se verovatno odnosi na Minecoin, valutu u igri.\nVeć sada možete da unajmite ljude putem platformi kao što je Fiverr za stvaranje Minecraft pejzaža. Nema reči o procesu intervjua, niti o tome koliko dugo će pozicija biti dostupna, ali zainteresovane strane treba da se prijave što pre – očekujte da će mnogi biti zainteresovan za posao.\n← Samsung predstavio Galaxy A52 i A72 telefone srednje klase\n5 pametnih Windows 10 trikova za uštedu vremena i prostora →


Maljkoviću i Mrkeli neispravne kandidature, Todorov prošao – Sport\nMaljkoviću i Mrkeli neispravne kandidature, Todorov prošao\n19 новембра, 2016 Redakcija\nBEOGRAD – Izborna komisija Olimpijskog komiteta Srbije utvrdila je da je samo kandidatura Ivana Todorova ispunjava uslove za novog predsednika, dok su odbijene kandidature Božidara Maljkovića i Mitra Mrkele.\nKako je saopštio OKS, kandidature Maljkovića i Mrkele nisu prošle uslove Statuta jer su podneta samo po jedna nominacija, umesto pet, odnosno nedovoljan broj članova OKS.\nIvana Todorova za predsednika OKS kandidatovali je ukupno 26 članova, među kojima su Savezi Srbije u džudou, odbojci, rvanju, tekvondou, kajaku, veslanju, rukometu, bobu, streljanju, dizanju tegova, biciklizmu, ragbiju, boksu, badmintonu, tenisu, sankanju, paraolimpizmu, karlingu, skokova u vodu, mačevanju, streljanju za leteće mete, jedriličarstvu, golfu, sinhronom plivanju, skijanju i hokeju na ledu.\nPrva faza izbornog procesa u OKS završena je danas, a u drugoj predsednički kandidat treba da dostavi dokaze o ispunjenosti ostalih uslova propisanih Statutom OKS.\nNakon toga Izborna komisija će se sastati kako bi utvrdila ispunjenost uslova i usvojene zaključke će uputiti Izvršnom odboru OKS u cilju usvajanja konačnih lista kandidata za sve funkcije u organima OKS.\nOlimpijadakandidatura, maljkovic, mrkela, oks, todorov\nVELIKI USPEH Olga Danilović šokirala favorita i prošla u finale profesionalnog turnira!\nBojović doneo preokret Mladosti protiv Rada\nPetoro srpskih džudista učestvovaće na predstojećim Olimpijskim igrama u...\nBorilački sportovi Olimpijada Vesti\n21 јуна, 2021 Dejan M. Andrić 0\nOlimpijske igre ipak bez prisustva gledalaca?!\nPremijer Japana Jošihide Suga danas nije odbacio mogućnost da...\nNajbolji teniser sveta Novak Đoković igraće na Olimpijskim...\nFudbalska reprezentacija Hrvatske plasirala se u osminu finala...\nPetoro srpskih džudista učestvovaće na predstojećim Olimpijskim igrama...